Asia pa US President aa cuh ve lai, US citizen paoh $1,000 peng kan pek hna lai | The Chin Express\nHome US Thawngpang Asia pa US President aa cuh ve lai, US citizen paoh $1,000...\nAsia pa US President aa cuh ve lai, US citizen paoh $1,000 peng kan pek hna lai\nUS chuak Asia pa Andrew Yang cu Democratic party in US President aa cuh ve hnik i mipi leemnak campaign a tuah cuahmah lio asi. Democratic party in 2020 Thimnak luh aa zuammi minung 18 leng an si cang.\nAndrew Yang hi Democratic party nih an thim/nominate te lai maw ti cu chim khawh a si rih lo. “2020 Election ah i cuh dingin Democratic party nih an ka thim ahcun Trump cu fawi tukin ka tei lai” a ti.\nPresident ka ngah ahcun kum 18 cung US citizen vialte thla fatin $1000 peng free in ka pek hna lai, a ti.\n“Amazon telh in Silicon Valley um companies pawl nih rian millions tampi cu minung nih ttuan hau ti lo dingin an tuah cuahmah lio a si. Tu hnu kum tlawmpal ahcun minung nih kan ttuanmi rian tampi hi robot le AI nih an ttuan dih lai i US citizens 40 million leng rian ngei loin an vai lai i tangka harsa taktak in an um lai.\n“Mah ruang cun, President ka si ahcun companies pawl hi tax (VAT) ka lak hna lai i sifak mirum thleidang loin kum 18 cung American vialte thla fatin $1,000 peng (Universal Basic Income or UBI) ka pek dih hna lai,” a ti. Mah hihi mi tampi nih an uar tuk.\nAtutiang ahcun a uartu an tam taktak.\nFox News nih voi 5 leng interview an tuah cang i an uar taktak. Fox News bak nih Democratic candidate uar cu zumh awk zong a har ngai, Andrew Yang hi a rak men hrim lo ti a lang.\nCNN, ABC News, CBS News, CNET, Digital Trends, Fox Business, The Daily Wire le adang tampi hna zong nih interview an tuah len cang. A interview comment kip ah a uartu lawngte an si. A uar lotu hmuh awk an um theng lo.\nJune le July thla ah Democratic party in President cuh aa zuammi pawl bia alnak (debate) an tuah lai. I tel khawhnak caah tangka hlutu minung 60,000 ngeih a hau. Andrew Yang cu tangka hlutu 91,000 leng a ngeih cang caah debate ah aa tel kho ve lai.\nDebate ahcun Barnie Sanders, Elizabath Warren le adang tampi an i tel lai. Trump nih ‘mi hrokhrawl (crooked)’ tiin a auhmi Hillary Clinton cu ai cuh ti lai lo. — an debate cu ngaih a um ngai.\nNew York state i Schenectady khuapi ah a rak chuakmi Andrew Yang, kum 44 cu Brown University ah BA in Economics degree le Columbia Law School in Juris Doctor degree 2 a lami si.\nCompany sihni a rak ttuan bal, company hme deuh pawl ah Vice President le CEO a rak ttuan bal.\n2011 ah Venture for America company a dirh i CEO a ttuan, rian tampi a rak ser. 2012 ah President Obama (White House) nih “Champions of Change” laksawng a rak pek. 2015 ah “Presidential Ambassador for Global Entrepreneurship” laksawng a rak pek tthan rih.\nA nulepa cu Taiwan ram in US ah a peemmi an si. Apa hi Ph.D in Physics a si i IBM research le General Electric companies ah a rak ttuan. Anu hi Master in Statistics degree a ngah vemi, cathiam chungkhar an si.\nAtu cu a nupi Evelyn Yang he New York City mirum sang Manhattan ah an fapa 2 he khua an sa.\n2020 Election ah Trump he i cuh dingin Democratic party’s nominee a tling kho hnga maw? A tlin ahcun, Trump a tei kho hnga maw? Comment…


Ka fale, Aruang tampi lak ah pakhathnih in nan sin ka phak khawh lonak kong chimh kan duh hna. – Hakha Cherry\nJune thla asiloah sianginn kai tawn caan kan phan cang lai nain…(4) Ka Fale Sin Cakuat Ka fale,Sianginn-ruun panh nan i ngaih tluk in khan kei zong nih nanmah he caan hmanți kha ka ngai. Sianginn ka phak lo ca ah a kan daw lo, amah zawn lawng aa ruat tiah nan ka ruah ding ka duh lo. A kan daw lo tiah nan ruah sual ahcun nanmah he hmailei ca ngol hngal loin saduh kan thahți lio ka mithmai kha rak cuanter țhan ulaw.\nPakhatnak ah ralkap uknak tang ah sianginn a kai mi ka si ca ah keimah bantuk in nan hmuh mi le nan ruahnak a bit ding kan duhpiak hna lo. An chim mi bia kaa khat kha nawl ah a ser mi hna kuttang ah nan țhanlianh ding zong kan duhpiak hna lo. Nanmah nan zumh mi kha ralțha tein a dirpi ngam ding nan si ding kan duhpiak hna. Nan zumh mi, nan hmuh mi fek tein nan dirpi ngam nakhnga ka sining dihlak thaap in nanmah he aa hlatnak hmun ah ka umchung hi a si.\nPahnihnak ah dinfelnak, dawtnak le zawnruahnak a um lonak hmun ah cun fimnak cu san a tlai lo i manngei mi minung kan si kho lo ti kan chimh tawn hna. Dinnak le dinlonak aa do mi caankarlak ah kan chimh tawn hna bang in dinnak lei ah fekte le ralțha tein ka dir. A caan ahcun kaa thim mi lam hi kaa harh i khuaruah pit in ka um caan a tlawm lo.\nAsinain, teinak ni kan phak tik ahcun nan Sayama kaa thim mi lam ruang ah nan ka lawmh lai ti zumhnak ka ngei. Teinak ni kan phak tik ah kan chunmang kan i ruah țhan hna lai. Hmailei ca saduh kan thatți țhan hna lai.\nTon țhannak nicaan hngak in, Nan Sayama Mai Biakilh: Siangcachim le Siangakchia hna nih sianginn an ngaihnak, sianginn kai an duhnak le nulepa nih fale fimcawn lo ding an lungfahnak, asinain, sianginn kai awk a that hrimhrim lonak kha pehzulh in langhter mi a si. Photo_Crd The Hakha Times\nMyanmar ralkap tha lo hna tuahsernak ruangah rammi fale tampi nunnak a rawkmi hmuh cu lung a fak taktak.


PATHIAN LUNGTONG MI PA LE NUNZIA - A VEL IN KHAMH KAN SI\nPATHIAN LUNG A TONGMI PA LE NUNZIA\nSalm 101 hi Pathian nih a duhmi le Pathian lung a tongmi Pa/Va le hna nunzia hmuhsak tu Baibal catlang ttha taktak asi. David nih hi bia hi dinlonak dohnak caah atialmi asi. Hi Baibal chungahhin Pathian lung a tongmi Pa/Va le hna kha kan tenh khawh hna I zeidah kan si ding le zeibantukdah si kan I zuam ding kha a kan hmuhter.\n1. Ka hla cu dinnak le zumhawktlak sinak kong a si, cu hla cu kan sakpiak lai, maw Bawipa. (Cg.1)\nPathian lung a tongmi va/Pa le nih cun Pathian hmaiah dinnak, dawtnak le zumhtlak sinak hla kha an sak. Pa le nih hin Pathian an dawtnak hi langter ding ah an ningzah ding le an ttih ding asi lo. Pathian an dawtnak hi an phuan hrimrhim ding; nunzia in siseh hmurkaa in siseh, an phuan in, hla in siseh an sak ding asi. Pathian kan dawt taktak a si ahcun, cu kan dawtnak cu, zeibantuk hmanh va si ai kun kan nunnak ah a langhtthan a herh.\n2. Ka cungah zei khom hmanh tlung sehlaw, fimnak le soi awk um lo a simi lam kha zulh kaa zuam lai. Ka inn chungah hin lungthiang in khua ka s alai. (Cg..2)\nPathian a ttanhmi Pa/Va le nih cun soiawk umlo mi nunzia ngeih ding kha Pathian hmai ah an biakamnak asi. Inchungkhar ah lungthiang tein um khawh kha an thlacamnak le an duhbikmi asi. Cucaah Pathian a ttanhmi Pa/va le nih cun kan hmai ah chiah a si cang mi lambi kha fek te le ding tein nitin kan nunnak ah kan zulh a hau. Hi lam dik cung in kan pial sual nakhngalo ding caah ralrin zungzal a hau. Pathian a ttanhmi pa le cu dinnak le lungthiannak kha an nunnak ah an I tlaih zungzal I Pathian sin ah an biakamnak zong asi.\n3. A Thurmi tinhmi zeihmanh ka ngei lai lo; Zumhtlaklo si kha a Huat in ka huat lai. (Cg.3)\nPathian Duhmi PA le nih cun an mit hmaikaa ah a Thurmi thil zeihmanh an ngei lo I an chia duh lo. Zumhtlaklo mi va si kha an huat bikmi asi. Cucaah Pathian a dawmi PA le nihcun thil Thurhnawm an tuah lo I, zumhtlak sinak nun kha an ngei. PA le nih Thilthur an tuah I zumhtlak lo in an nun ahcun, fa le le a innchungkhar rawhralnak caah innkaa a on asi.\n4. Hrokhrolnak lungthin kha ka hlawt dih lai I tthat lonak kha a ruah hmanh ruat loin ka um lai. (Cg.4)\nPathian a ttanhmi PA le cu an nunnak ah Hrokhrolnak kha an thlau I, thiltthalo kha a ruah hmanh an ruat lo . An khuaruahnak mit kha Pathian sin lawng a phan zungzal. Cucaah an nunnak ah Pathian dah ti lo ah thildang nih hmunhma an ngei kho lo. Pathian lawnglawng kha an nunnak uktu Bawi ah a cang.\n5. Mi congoih a hmangmi kha daihter kaa zuam hna lai I miporhlaw hna le mi ruamkai hna he cabuai I tthuttti cu ka hrial lai. (Cg.5)\nPathian a ttanhmi PA le cu an nunnak ah mi congoih nun an ngeih lo pinah thil ttha lo kha an huat i an tuah lo. An nih cu a hohedah kan um I kan pawng kam ah zeidah a um ti kha ralring tein an zoh I an tluk sual nakhnga lo ding caah ralring tein khua an sa zungzal.\n6. Ka inn chungah mi thangchiat hmangmi kha ahohmanh an um kho lai lo, ka hmuh khawhnak hmunah mi lihchim hmang cu an dir kho lai lo. (Cg.7)\nPathian a ttanhmi PA le nih cun an inn chungah khan mi thangchiat hmangmi cu an luh ter hna lo in an chungkhar ah mi thangchiatnak aw a leng lo. Lih paohpaoh kha an doh caah an pawngkam ah lih a um kho lo. Pathian thil asilo mi paoh kha an innchung ah a luh ter lo I tthat lo nak nih an inn le an chungkhar kha a hrawk kho hna lo. Tthatnak kha a nunnak ah aa tlaih caah an chungkhar cu fek tein a dir zungzal.\n7. Ni khat hnu ni khat in mithalo cu ka daihter hna lai I Tthat lonak a tuahtu vialte cu Bawipa khuapi chungin ka dawi dih hna lai. (Cg.8)\nPathian a ttanhmi PA le cu zing fatin te tthatlonak kha an doh I daihter an I zuam peng. Thatlonak kha thlau in Pathian hmai hmuh kha an I zuam I Pathian kha an kawl. An chungkhar kha thlacamnak in an thianh I Pathian hmaiah an tuah sual mi thil tthalo vialte chungkhan ngaihchih nun an ngeih khawh nak hnga Pathian an hal.\nPhungthlukbia 27:17, “Thir nih thir a harter, mi zong nih midang fimnak kha a harter ve.”\nMidang kongceih sualphawtnak nun in pakhat le pakhat thinphannak kan I pek ding a silo. Midang sualnak zong kha kan I ceih ding a si lo. Kan mah cu pakhat le pakhat bia aa ceih ding kan si lo, siseh hmailei kan kal nak tu ah pakhat le pakhat aa dirkamh tu ding kan si. Pa nih a ngeihdingmi Nunzia hi thlacamnak he fuhpanh hi Pathian lam asi.\nZohchuntlak PA dirhmun kan dir khawhnak ding caah Pathian nih thluachuah kan pe hram ko seh.


RALKAP NIH RIANSANG TAKTAK AN PEK NAIN PU KHUA THIO NIH AKHIRH HNA – The Chinlung Post\nRALKAP NIH RIANSANG TAKTAK AN PEK NAIN PU KHUA THIO NIH AKHIRH HNA\nMarch 19, 2021 admin Chin 0\nMin Aung Hlaing nih rian ttha taktak a pekmi cu Laipa Pu Khuah Thio nih ka cohlang lo tiah fiang ko in Min Aung Hlaing le aralkap cozah pawl cu a khirh diam hna. Pu Khuah Thio cu Kawlralkap ralhrang cozah nih Chinram Upadi bawi zik lutlai si dingah rian an khinh or an pek. Asinain Pu Khuah Thio nih a cohlang hna lo tiah theih a si.\nKawlralkap nih an rian ttuan dingah rian an khinh mi chungah minung tampi nih an el cang hna. Asinain Dr. Ngun Cung Lian le Pu Ngun San Aung nih cun an cohlan. Pu Ngun San Aung nih arak chimmi cu ralkap caah cun rian ka ttuan ttung lai lo. Laimi or Chinmi caah pei rian ka ttuan ko lai cu tiah arak ti. Asinain tutiang ah zeidah attuan mi asi timi theih asi lo. Tutan ah Pu Khuah Thio nih cun riansang ngai asiko nain a cohlang lo.\nChin ramkulh ralkap (SAC) nih ramkulh upadi bawizik rian ttuan ding in Pu Khuah Thio an pek nain Pu Khuah Thio nih a cohlang lo, tiah kan theih.Pu Khuah Thio cu Kalay ah a ummi a si i 2015 ah USDP in Kalay ah a rak i cuh naia sung. March thlathawh ahkhan Chinram upadi bawizik rianttuan ding in ca an rak pek i “Ka ngandamnak nih a tlinh lo caah ka ttuan kho lai lo,” tiah a al hna. Credit: The Chin Journal.\nRelchih: IS ralhrang bu tluk in a sualmi ralkap le police nih minung an kahning hna le an tukvelhning hna cu khuaruahhar a si. Hi tluk luammam in ralkap hruh le sual hi amak kho tuk. Bia le hmurka nih a chim thiam lo. Thin a hung tuk. Celh ding bak a si lo. An miphun hawi zong an si, minung hawi zong an si, hriam zong a tlai lomi hmuhchih le hmaitonh bak in an luh tiang hna i an kah komi hna hi thin a hung kho tuk.\nA thi cangmi tiang in an chuih an lamh chih rih hna. Hi tluh in hruh le ngat hna hi cu amak ka ti tuk. Mipi zong hi a caan ahcun thin zong an hung pah thulh. An doh hna lawlaw ahcun ningcang deuh zong in doh ve lawlaw hna ding a si. Chai le lung tbk in a lang in an chaih hna i an cheh hna. Ralhrang hrut nih cun meithal doh tluk in an ruahpiak fawn tung hna i, a poi ko.\nBawh hna i phomh hna, thah hna, zam diam than, hmun dang in bawh than hna, thah than hna tbk in sneaky attack in phomh lawlaw hna ding a si. Hihi dirhmun ah an phan cang. Hmun tampi ahun ralhrang hrut nih cun lengchuak an hmuhmi poah an kah ko hna, an tukvelh ko cang hna. Mipi himnak a um hlei ti lo. Mipi nih dohning an thiam lo cun ralhrang nih an cil dih sual hna lai phan a um ko.Hriam tlai bu zong nih bom he hriamnam he ramchung ah lut hna seh law bom puah hnawh hna seh kap chih pah hna seh law a hmual a thawm cem lai tiah ka zumh. Cu lo cun ralkap hrut pawl hi minung hawi kah le thah pei an i nuam tuk cang khi! Cattial tu. Luther Tin Hre\nHI BANTUK IN KAWLRALKAP HI PHOMH LAWLAW AN HAU CANG\nHAKHA MIPI A LEIRAWITU RALKAP SAL TUCHUN AH AN TLEIH MI


Kvinesdal CCN Meeting Tlam a Tling - Chin Community in Norway | Chin Community in Norway\nThe Chin Community in Norway (CCN) meeting cu, Nov 25-26, Kvinesdal khua ah tlamtling tein kan rak tuah khawh cang tiah thawngthanhnak kan nin tuah hna.\nMeeting akai kho mi hna ah, CCN-ec member 7 lawng siloin, CCN – contact chung in 6 le NCCF chairman, adviser zong an ni rak tel kho. 25 Nov le 26 ti hnih chung hmunkhat thutnak biaceih khuakhan ttinak kan ngei hna. Cupinah, Kvinesdal khuami hna he chuahni hmunkhat hmanttinak le biakinn luh pumhnak hmanttinak zong kan ngei hna.\nMeeting tlamtlin khawhnak caah hmunhma an kan serpiak i an kan zohkhenhtu hna Kvinesdal khuami hna sinah siseh, a lengin meeting tlam a tlin khawh nak caah thlacamnak in siseh, ruahnak aphun phun in siseh thazang a chuahtu hna nan dih lak cung ah CCN min in lunglawmhnak chimcawk lo kan ngei.\nMeeting ceihhmaimi (meeting minutes) zong CCN lei in ttuanvo ngeitu hna nih tuan ah thawngthanh nak an rak tuah than te lai.\nThe Chin Community in Norway\nPost Published: 28 November 2006\nPrevious Topic: CCN-ec & Contact Person Meeting Tlamtling Tein An Tuah Khawh\nNext Topic: CCN-ec Upa Thimthannak A Um


A Fak Tuk E : A Fa Le An Cutzat Hlan Ah A Nu Nih A Thih Tak Hna (+Video) – FIAKFAIROCK\nA Fak Tuk E : A Fa Le An Cutzat Hlan Ah A Nu Nih A Thih Tak Hna (+Video)\nVawlei cung hi cu e duh cu a tling hrim loh mu, thihnak nih cun mizei hmanh a hrial hna lo hi teh, an fa le tete zoh ah cun zaang fak tuk an si ai e..Mah thawng hi kan hnu teah thil a cang mi a si.\nPi Ringliani a si i an mah hi Mizoram Aizawl ah khua a sa mi an si, a fale an cutzat hlan ah hringtu a nu nih a thihtak hna hi a si, fa pa 5 a ngeih ta hna i a fale an cutzat hlan ah a thih tak hna hi a si. Hringtu a nu a thih ning le a fale tete an dir hmun hi van zoh tti ta hna usih.\nThawngpang dang relchp <<<<< Zuu A Din Lio Ah A Thih Caah A Din Pi Mi A Hawi Le Cung Ah Buainak Lian Taktak A Chuak Khah ttha tein zoh khawh le zulh khawh cio rak i zuam hna usih. Beer a dingmi na si ve ah cun nai ralrin ngaingai a hau. Hawikom he nuam ngai in dawr pakhatkhat ah maw, hmun pakhat khat ah beer ding hi a nuamh khun caah nai ralrin ngaingai a herh. Kum 20 te lawng a si rih mi tlangval pakhat cu a hawi le beer an din nak hmun ah beer a din lio ah a thih caah a din pi hawi le minung 9 cu police nih an tlaih hna.\nHi thil hi Japan ram ah a cang mi thil a si. A thi mi pa hi university a kai cuahmah lio mi sianghngakchia pakhat a si. A hawi le he party an ngei i beer cu nuam ngaingai in an ding hna. An din kaa hrawng ah hin cun zeithil hmnah buaibai nak le tih nung mi an cung ah a tlung lem loh. Asi nain tlawmpal an din hnu ah an din mi beer langkhat ah zuu phunkhat a simi “Pek 20” bak an cawh i cu an cawh mi zu le beer cu hi pa nih hin a din. A din le cangkaa bak in ai let colh i a tlu colh. A tluk kaa ah cun a hawi le nih zeiah an rel loh i a rii tuk le a si lai tiah an ruah.\nVanchiat tuk ah a thaizing ah hi pa te hi a thi diam ai, a tho kho ti loh i a thi thai kan ti lai cu. Hi ruang ah hin a hawi le hi an daithlang tuk, an hawipa nih hibantuk a ton tik ah zeihmanh an buaipi colh lo ruang ah le an ngaihven lo ruang ah mipi nih an mawhphurh taktak hna.\nHi thil hi nikum kum hmasa ah khan a cang mi thil a si cang nain tukum 2019 november 5 ah khan sizung lei nih a hawi le pakua hi an auh hna. An hawipa nih zu a rak din kaa ah khan a thi colh dingphun bak in a rak um nain sizung zong ah an rak tlik pi lo caah le zeihmanh an rak buaipi lo caah hibantuk hin an auh than hna nak le bia an hal than hna nak hi a si.\nBiatak tein police he an buaipi than a si ah cun a hawi le pakua caah hin thil harsa a si ngaingai te lai. Laimi zong hi beer le zu a duh ngaingai mi miphun kan si caah a din zia thiam le i ralrin thiam hi a herh ngaingia. Dinlo cu a tha bik ko nain dinglo dingin cun a ho hmanh nih an in fial kho fawn lo cu teh, cucaah cun lungfim tekhan na um peng a hau.\nLawmhnak Mitthli A Luang : Esther Le Benjamin Sum An Kai, Yaw Kee Ca Belte Poi Kan In Ti Pi Tuk Ve E\nMyanmar Model Pawl Zong Nih Benben Hi An Rak Dir Kamh Tuk Ve Hi Teh (+Hmanthlak Tampi)\nTha Tuk : Esther Dawt Chin Sung Caah Thawngtha US Washington DC Um Halkha Thantlang Upa Hna Nih\nBenjamin Sum Cu Dollor In Tam Taktak An Kuat Cang A Kua Tu Hi


Trump nih Michigan ah Campaign a tuahnak ah thilmak a tlung; Uar um tak tak ko\nTu lio cu Trump supporter le Joe Biden supporter pawl caah i ngilh khawh ding a si lo, Trump cu he tiah Campaign a tuah lio ah Joe Biden zong nih President si ding in he tiah campaign a tuah lio ve a si\nPresident Trump cu Michigan ah rally 5 ngei ding in a voihkhatnak cu a thawk cang. Michigan ah a kit ngai, Trump nih mipi hna cu facemask hmang ding in a ti hna.\nWeather hi 41 degrees a si i, thli a tam lio a cun 26 Degrees a si. Snow flake a tla lengmang. Mah bantuk in a kit i snow flare lio zongah Trump supporter le Roman Catholic nuns hna cu Trump bia chim mi ngai ding in an chuak.\nIvanka Trump nih apa cu introduce a tuah. Winston Churchill nih a rak chim mi bia a chim chawn. Ram nih a bohchan mi thil cu, hruaitu cakei bantuk in lungput a ngei mi a si,\nCakei bantuk in tih ngei lo mi, lungput a ngei mi, mipi nan lungput cu mah bantuk lungput a si. Nan thawngpang nih vawlei cung a hninh bak tiah a chim\nMembers of the Dominican Sisters of the Immaculate Heart of Mary, Hartland, MI, MAGA NUNS hna cu ahlan nak in tam deuh in Trump an vun dirpi hoi thang. Mah Nuns/Sisters pawl nih hi a kit zong thei lo in Trump cu President caah an duh nak an vun langter\nTrump bia chim mi, “Democrats hna hi zoh tuah u ca, Illegal immigrants tampi an lak hna hi. Biden/Harris ticket ruangah tampi an ra than lai. Credit-RTK\nBe the first to comment on "Trump nih Michigan ah Campaign a tuahnak ah thilmak a tlung; Uar um tak tak ko"


Phahkanh Ah Ralkap Mawtaw 5 Leng Bomb An Puah Hnawh Hna. – The Chinlung Post\nPhahkanh Ah Ralkap Mawtaw 5 Leng Bomb An Puah Hnawh Hna.\nApril 13, 2021 admin Military 0\nMandatory Credit: Photo by Khin Maung Win/AP/Shutterstock (6835727n) Myanmar army soldiers on trucks line up on a road to enter Meikhtila, Mandalay division, about 550 kilometers (340 miles) north of Yangon, Myanmar, . Myanmar's army took control of the ruined central city on Saturday, regaining control after several days of clashes between Buddhists and Muslims that killed dozens of people and left scores of buildings in flames in the worst sectarian bloodshed to hit the Southeast Asian nation this year Myanmar Riot\nPhakanh in sandah piah nak lam lei ah a rak ra mi ral-lo kap le palik pawl cit mi mawtor pawl April 13 zing nazi 10 hrawng ah bomh puah hnawh an tong tiah kan theih.Aye mya thaya le mawngtaw kar ah a si i, cu ka hmu cu a tu rallo kap pawl le palik pawl nih lam an kham dih i thih le hliam hma pu an um le um lo fiang in kan thei rih lo tiah a hmun um mi sin in kan theih.\nDVB nih a langhter ning ahcun Ralkap le Police pawl cu Motor (5) khat bak in an kal, Phakanh Sandah piah mi pawl an tthek hna ding, den hna ding phun in a kal mi an si nain lampi ah Bomb in an puah hnawh hna hi asi tiah a langhter. Zeizat an thi timi cu theih a si lo nain hliamtuar le a thi um len dawh\nKNU , KIA AA pawl chim theu bang an kan tei lo cun khua chung lei meithal le bomh kah an hmang an ti mi zia cu a chuah hoi si la cu tuni zong bomh puah hnawh an ton hnu ah khua chung lei tinh in an kah len hoi tiah a hmun um khua mi nih an chim.Bomb in an puah hnawh hna hi asi tiah a langhter. Zeizat an thi timi cu theih a si lo nain hliamtuar le a thi um len dawh an si.\nA Poi Tuk E : Kawl Ralhrang Pawl Nih Tarnu Thi Lak In An Kah Tthaan.\nHAKHA CU RAMTANG LAWNGAH SANDAH AN PIAH NGAM CANG.


Pa Nih Rel Bak Ding : Ar Ruh Hang Hi Zei Tlukin Dah Pa Caah A Rak Tthat Timi Hi – FIAKFAIROCK\nPa Nih Rel Bak Ding : Ar Ruh Hang Hi Zei Tlukin Dah Pa Caah A Rak Tthat Timi Hi\nA tam u nih cun caw ruh hang hi ngan damnak caah a ttha tuk tiah an ti nain ar ruh hang zong hi a rak ttha tuk ve timi hi an thei kho tuk loh. A ruh a hme deuh ruangah maw rumra a ngei lo deuh an ti caah a si cu thei ve hlah mu.\nPa ca lawng si loin nu ca zongah tthatnak tampi a rak chuahpi i nu caah tthatnak a chuahpimi hna cu nu pawl an hmai vun an takpum vun zoh a chiami kha zoh a dawhter.\nCun an sam a pong i a tlawmmi kha a tamter i a tthatter. Cu zawtnak hme tete nih fawi tein chawnh khawh lo dingin a khamh hna. Cu lawng si loin an kut tin an ke tin ai rawkmi zong kha a sersiam piak khawh chih hna i an ruh a fakmi zong kha a damter hna.\nCun mit kut thawtnak zong a pek chap rih hna. Cu tlukin a tthat lawng cu si loin pa cu a ta a dir chung a sauter i a ta cu a nuamh a theihter khun.\nA lung nih a duh chung paoh a ta cu a dir kho ve. Cu tikah a lung di a riam tiang a ta nih a nawl a zul kho i pasal van ttha ah ai cang.\nCu a nupi zong a di a riam cikcek tiang tuahpi a tong tikah a lung ai lawm i nupi van ttha ai ai cang ve. Sinain nungak tlangval nih cu ding loin um ko hna uh. A ruang cu a chuahnak a um lo ahcun thil sual tuah a fawi te ruangah mu. REF: Natural Health\nKan lainu Zomi nungak pakhat nih kum 21 asi nak hmanthlak thar cu Instagram leiah nizaan ah avan thlah i adawh khawh ningle apumrua that ning hi amak ko. Kan lainu cu chim lo mirang nu atluk tu an tlawm lai hih! Nu vialte lak ah cun amak bak ve mi asi ko hih! Achuahni lawmhnak ahmanthlak acaption atial mi cu Bawipa ka lawmtuk ee. Kumthar na ka phanh pi caah ka lawm cun keimah aka thei tu aka support tu nan zate cungah ka lawm tuk ee tiah achim.\nAtangah hin ahmanthlak rak zoh ve hmanh apoh taktak hih! Zomi nungak asi adawh tuk ningle apumrua that ningle atatawk adawh ninghi acelh in celh ding bak asi loh hi teh! Lainu zongah bantuk hin atha mi kan um cio lai ti zumhnak ka ngei. A nih zong hi lainu cu asi ve ko nain achuah nak hmun zomi asi ruangah zomi tiah an auh nak hi asi.\nHi nungak dawh taktak hi Instagram leiah cun Jasmine_huai tiah amin achia ve mi asi. Apumrua le ataksa van zoh tikah hin atlamtling dih kan tilaima perfect bak asi. Sawinak um lem lo. Ahmanthlak tar mi pawl hi zoh chung awk tlak taktak asi. Adawh kho taktak mi asi. Instagram leiah hin ahmanthlak adangpawl zong zoh awk aum lai.\nHi nu hi adawh taktak mi asi tikah an mah zomi nungak vialte lak ah cun adawh bik le pumrua tha cem mi asi lai atluk tu zong an um lai loh. Muidawh kan timi hna khi kan zoh duh taktak mi hna cu an si asinain muidawh si tatawk poh si hnuk ngan si ahot chin chin mi khi cu aho poh nih kan hngar ruangah kan zoh cio mi hna asi.\nPa pawl lawng si loin nu pawl zong nih an zoh duh ngai mi asi.Jasmin_huai hmel adawh lo ti ding le chim awk hi aum lo hrim hrim aruang cu amah hi perfect tawp asi tikah buai awk aum lem lo. Afans pawl cheukhat nih cun an rak thih pi deng ve mi zomi nungak asi ve ko hih! Kan lai nu hi Amintha chin lengmang lai atluk tu an um lai lo.


Hi Ca Narel Dih Hin Na Ruah Nak Vun Chim Ve Tuah A Hnawng A Tan i Police Sin Ah Tibak Hin A Va Hmuhsak Hna – The Chinlung Post\nSeptember 13, 2020 admin Local News 0\nHi thawng pang hi a sau pah cang nain hi pa thil tuah ning hi a dik maw dik lo tiah mipi le police an buai ngai caah a thar in ka vun ttial than mi si na rel dih in comment ah a tuah mi hi a dik le dik lo cu na rak langh ter dingin kan sawm ve, mi cheu nih cun mi nun nak i lak hi hi ti fak tuk in a i lak hi a sual deuh ko ti le mi cheu nih cun a thi mi pa thil tuah mi cu pei a fak tuk ve cu tiah a ti mi zong an um ve thiam thiam mah ruang ah cun mipi fak ngai in hi thil a cang mi kong he pehtlai in an rak buai hna cu caah hi bantuk hi kan sin ah kan cung ah phan tak tak seh law zei tin dah na tuah ve lai?\nHi thil a cangmi hi india ram khua te ah a si i nu pakhat cu cu chun lai bak ah pa pakhat nih a inn ah a luh hnawh i a va tlaihhrem sau ngai an i tuai tam le nu kha fak tuk in a au ko nain inn pa a ho hmamh nih an chuah hnawh hna lo an thei lo a si nain nungak nu a tta pa cu a rrian ttuan nak in a rak ttin he ai tong i a farnu au thawng cu a theih tik ah rian rang in a va tli cu a far nu cu a thi deng bak in a rak um a mah zong ai thei ti lo, leng a vun zoh cu mi pakhat a tlik lio a hmuh i a far nu a tlaihhrem tu pakha a si ti theih i Nam te bak a lak colh i va thah hnu ah a hnawng a tan i police station bak ah a va chiah.\nHikong he peh tlai in police nih mithi lu pi cu an hmuh tik ah an lau i mipa cu bia an hal tik ah lungfak ngai in thil sining cu a cunglei ka ttial bang khin a hei chimh hna tik ah police nih a mah cu zei ti tuah awh an thei hlei lo a ran nak in bia fiang si ma si lo tiah a farnu cu an va zoh i a thi deng mi dir hmun bak cu a rak phan sizung ah an kal pi colh, hi kong ah hin mi cheu nih cun a far nu a tlaihhrem tu pa kha ti in thah a ton ve kha a phu ko a sual man a in ve tiah ti mi zong tampi an um.a ruang cu india cu mi tlaihhrem a tamtuk caah hi bantuk thil hi an huat cang, a si nain mi cheu nih cun a mah theng nuh thah lo in tlai seh law police zong report khawh si ko cu tah tiah an ti i an rak buai tak tak.\nKhah si ah cun mah bantuk thil hi na cung or na chungkhar cung ah tlung seh law zei tin na tuah ve hnga? comment ah langh ter ve.\nNote, Assam news ah ka hmuh i ka ttial mi si


Minthang Neymar hi Ahmual Pho Cik Cek Ko Afans Pawl Zong Nih An Fih Ngai Lai – The Chin World News\nMinthang Neymar hi Ahmual Pho Cik Cek Ko Afans Pawl Zong Nih An Fih Ngai Lai\nMinthang kan timi hna zong hi minung an si ve tikah cun hi bantuk thil cu acang ve hrim hrim ding asi ko. An mah le mah an minchiat ter an duh hrim hrim ruang zongah asi fawn lo. Hi konglam hi atak ma asi alem ti hi fiang tein theih asi lo nain hi Model nu hi aningizah atuar ngai ve. Neymar Cu Police pawl nih an tleih cang akonglam an ceihpiak lio asi.\nVideo alangh ningah cun Hotel room chungah milar minthang hi biafak ngai in atongh fawn. Kan tongh lai na thei ma tiin achim bak i aruang cu kan chimh lai aw nizaan ah na ka tleihhrem i cu ruangah ka thin ahung tuk tiah neymar cu atongh hrep. Hi video hi alar ngai cang. Neymar hi zei ka buai ti loin tulio cu nungak tleihhrem hei ti afans pawl avelh hei ti amin chiat nak lawng te hi theih asi thluahmah i micheu khat cu afans in achuak mi zawng an um men cang lai ti zumh nak ka ngei.\nThil sining cu neymar le model nu hi Paris Hotel ah cun nuam tein an i dawh lai an um ti lai dah tiah mode nu nih cun ahmai ah abengh i, neymar nih capo sawhsawh nak ah arel sual nain chim cang bantuk in acung i ka van tial cang mi ka chim mi ah khan neymar nih arak tleihhrem ruangah athinhung i ahmai ah abengh nak hi asi. Avideo hi tlingtein rak zoh ve tuah!\nBe the first to comment on "Minthang Neymar hi Ahmual Pho Cik Cek Ko Afans Pawl Zong Nih An Fih Ngai Lai"


Lei cung mirum bik Amazon boss nih $36 billion in a nupi a tthen | The Chin Express\nHome US Thawngpang Lei cung mirum bik Amazon boss nih $36 billion in a nupi...\nLei cung mirum bik Amazon boss nih $36 billion in a nupi a tthen\nA nupi he January ah an i tthen hnu, tuni ah chawva an i tthen kho\nA nupi cu $36 billion deng a tthenh i lei cung nu vialte lakah a rumbik 3nak ah ai chuah\nMah hnu zongah Amazon boss pa cu lei cung mirum bik a si tthiam rih\nNew York: Amazon company dirhtu Jeff Bezos le a nupi Mackenzie cu January thla ah an i tthen hnu in “chawva i tthenhnak kong” an ceih i tuni ah a nupi cu $36 billion a tthenh cang.\nJeff Bezos nih Amazon company share 4% ($35.6 billion) cu Mackenzie a pek. Vawlei hram thokka in nihin tiang a va he aa tthenmi nu vialte lakah tangka tambik a ngahtu a si.\nNain, Jeff Bezos hi a rum hnu ah a vatmi si lo. An i um hnu ah an nuva i bawm in hi zatzat tangka an ngeih hi si. Cucaah “a cheu veve in an i tthen te men lai” tiah upadi thiamsang pawl nih an rak ruahdamh len nain Jeff Bezos cu aa miak ngai lehlam.\nMackenzie Bezos nih, “Washington Post le Blue Origin i ka chawva vialte a ningte in ka pek dih pinah, Amazon share ngeitu dirhmun in vote thlaknak nawl ka ngeihmi zong ka pek chih dih,” tiah Twitter in thawng a thanh.\nAmazon, Blue Origin le Washington Post (tadinca) hi a pathum ningin Jeff Bezos le a nupi hlun (a tthen cangmi) Mackenzie Bezos nih an ngeihmi company an si.\nJeff Bezos, kum 55 le a nupi hlun Mackenzie, kum 48 cu 1993 ah an rak i um i fa 4 an ngei. 1994 ah Jeff Bezos nih Seattle khuapi i an inn kudawng chungah Amazon company cu a rak dirh i nihin ahcun vawlei cung online dawr vialte lakah a nganbik le a rumbik asi.\nAtu lio Amazon company share dihlak man hi $890 billion a si, tiah US Securities and Exchange Commission cazin nih a langhter. Mah chungah 4% ($35.6 billion) cu Mackenzie nih aa lak lai.\nJeff Bezos cu Amazon stock 12% ($110 billion) aa lak ve. Vawlei cung minung vialte lakah a rum bik a si tthiam rih. 2nak ah Microsoft company dirhtu Bill Gates le 3nk ah Berkshire Hathaway chairman Warren Buffett hna an si.\nAmazon share dang ($744 billion) cu company dang le pumpak cio nih an ngeih.\nMackenzie cu a vapa Jeff Bezos he an i tthen i amah pumpak bak lawngin $35.6 billion a ngeih cang caah “atu hi vawlei cung nu vialte lakah a rumbik 3nak asi” tiah Forbes magazine nih a ttial. Nu a rumbik mi cu 1nak ah L’Oreal rocotu Francoise Bettencourt Meyers le 2nk ah Walmart rocotu Alice Walton hna an si. — Bloomberg Business, CNBC le BBC English


Sandah Piak Mi Khawp Mipi Nih US Ralkap Le US President Rak Kan Bawm U Tiin An Au Cang. – Chintanbo\nSandah Piak Mi Khawp Mipi Nih US Ralkap Le US President Rak Kan Bawm U Tiin An Au Cang.\nMyanmar mipi nih myanmar ralkap le Police an i bochan duh ti lo.Myanmar ralkap le Police an cihmih an duh cang hna timi cu vawleipi theih in an langhter taktak ko cang. Cu lawng si loin Min Aung Hlaing kan doh piak, hramhram in Mipi Cozah uknak an kan chuah mi hi kan hal piak tthan tiah US President Joe Biden zong an sawm cang ti si.\nTutan thil bantuk in Kawlram ahcun a cang bal lomi, Kawl ralkap hrim nih cun an huat taktak mi asi. Kawl ram mipi tampi cu ralkap hramhram uknak duh lonak langhter ding in khuapi chung ah an chuak tthan cang hna. Cu ahcun “US President Joe Biden kan bawm timi Poster an i tlaih dih, cu lawng si loin USA Army kan bawm uh, Kawl ralkap hi kan doh piak hna uh tiah US President USA Army bomh halnak Poster pawl zong an i tlaih dih hna hi asi.\nLungfak ngai a si ko, Kawlram venhim tu ding ah Ralkap le Police kan ngei ve ko nain ralhrang ah mipi nih kna ruah dih cang hna. Ralkap le Police kut in kan him ti lo caah Kawlram mipi nih bochan ding kan ngei ti lo, cu caah US President le USA ralkap sin tu ah Kawlram mipi nih kan bawm hram uh tiah bomhnak an hal cang hna hi asi.\n“US, UK le a hawile vialte nih Kawl ralkap cung ah zeibantuk dantatnak nan tuah mi paoh Kawlram mipi nih kan cohlan dih. Kawl ralkap hi US ralkap nih kan doh piak hna uh. Kawlram hi kan khamh hram uh. USA ralkap bomhnak kan herh cang. Kawlram ah ralkap kut in kan him ti lo. UN le US nih Kawl ralkap hi dantatnak kan pek piak hram hna uh” tiah mipi hna nih Poster i ken in Kawlram zalam pi ah an au hi asi.\nAtu ah US nih Kawl ralkap ralbawi cung ah sanction hmang in dantatnak cu a tuah cang. A si nain Kawl ralkap lei nih an thiltuah mi ngol an tim hlei lo. Cu caah Kawlram mipi nih USA ralkap cawlcanghnak hrim a herh ti tiang in an hal hi asi.Hi hmanthlak pawl hi Kawlram mi dihlak, Chin mi dihlak zong nih kan timeline cio ah tar hna usih, US Embassy zong ah va hmuhsak uh sih law US pi nih an kan zuan hnawh colh khawh men ko.\nJoe Biden nih Statement a pek lio ah “Kawlram buainak hi US rampi humhimnak zong a hnorsuan khawh mi asi” tiah fiang ko in a chim cang. Cu caah US ralkap cawlcanghnak hi Joe Biden nih a tuah taktak nak in ahcun Kawlram mipi nih a tu bantuk in, pianghlang taktak in aunak zong hi a biapi ngai mi asi.\nThong Inn In A Chuak Mi Hna Nih Ralkap Biathli An Puan Dih Cang.


SSP Report 2011: Burma le Kongo Mi Rian Kongah An Min A Tha – Chin Community in Norway\nJanuary 17, 2012 ccn 0 Comments\nNorway um ramdang mi hna cawlcanghnak kong kumtin report an chuahmi SSP (Statistisk sentralbyrå) nih kum 2011 caah a chuahmi ah Burma le Kongo mi pawl rian kongah ‘top’ an si tiah a ttial. Kum 2009 chungah mithar mi hna caah tuahmi Introduction Program a kaimi minung 10, 000 an si. Hi program hi kum 2 asimi caah mi tamdeuh cu 2011 ah an dih. Adihmi chung in mizeidah Program nih ai timhmi ning tein; sianginn a peh kho i, mizeidah rian a hmu i mah tein a cawlcangh khomi an si ti kha – hlathlaimi phun tampi lak ah- an tuahmi asi.\nHlatleimi hna ram dangdang mi hna lakah Burma in a rami le Kongo in a rami hna nih pakhatnak an laak. A kaimi chungin 70% hrawng hi rian/sianginn an peh kho ti asi. Burma in a rami hna hi a luancia kum hna zong ah a result a ttha tiah report nih a ttial chih. Somalia le Palestine pawl nih hnu an khar. Report zapi huap in zohah cun, introduction program a kaimi 55% nih sianginn/rian program adih in an pehkhawh ti hmuh khawh asi. Burma in a rami le Intro program kaimi hna zoh tikah, minung 332 an si, cu chungah cun nu le pa hi an i zat nawn.\nKommune hna lak ah rian a tlai tuanmi le sianginn a peh khomi hna lakah, Bærum (90%), Stavanger le Harstad ( 60%) hna an si. Rian hmumi cazin zoh tikah kommune ngan deuh le fa deuh zong ai lo ve hna lo. Bianaah Kommune fadeuh ah nu hi pa nak in rian an hmu deuh ti asi. Nain an rianttuanbikmi /hmuhbikmi hi minung zohkhenh (omsorg) le inn thianh deuh lawngte asi ti asi.\nBurma in a rami tamdeuh cu Chin le Karen deuh an si hna. Tu bantuk in top list ah kum tin ti awk in kan i tel ve lengmang tikah hmailei lak tthan lengmang zong an i harh lonak asi. Kum 7-8 chung peh tein lakmi refugees group hi Norway tuanbiaah Burma mi lawng nan si tiah an kan ti tawn. Aruang tampi lak ah rianttuan mi sianginn kaimi kan tam caah asi ve ti theihter pah in thawngpang ttha kan hun ttial.\nSSP Full report relduhmi caah\nPrevious Previous post: UD oppfordrer norske bedrifter til å handle med Myanmar\nNext Next post: Bondevik snakket om Burma i Bryne


Wuhan Virus ruangah Singapore ram ah khuaruahhar tukmi thil a tlung - Khuaruah Har News\nSingapore ram ah tulio vawleipi a lauter dihtu Wuhan virus zawtnak ttihnung nih an ram aphak thluakmah caah cozah lei nawl ngeitu hna lungrethei taktak an um cang. Nizan fabuary 7 ah khan Singapore ram ah cun Wuhan virus cu ttihung taktak mi dirhmun tiang aphan cang tiah cozah lei nih thawngthanhnak an tuah.\nCorona virus zawtnak ruangah Singapore ram chung siangin ummi vialte hna cu lentecelhnak, nuamhnak tuahding in khualeng ahchuah ti bantuk vialte cu an khap dih hna. Mipi caah ralrin peknak an chim tthan rihmi cu, zawtnak a ngei mi nihcun inn ah um ding in le sizung ah an kal tik zawng ah mask vuahlo bu hrimhrim in inn ah ttin bak lo tiah thawngthanhnak an tuah hna.\nMah lawng hmanh silo in zunglei i cozah rianttuan paoh paoh cu nikhat ah vawikhat zawtnak ankai maw lai lo tihmi check-up nak tuah ding in an ti hna. Cun chumpi, hnap tling achuak peng a si caah aran nak in sizung ah kal cawlh ding in ralrin peknak bia an chim. Rianttuan tik zawng ah aphuphu in ttuan ah a ttha tiah an chim fawn.\nSingapore cozah nih corona virus zawtnak cu orange color sinh tiang aphan cang tiah an thanh dih hnu tlawmpal ah khin Singapore ram minung vialte nih ah lengchuak hau bak lo ding in an herhmi eidin ding vialte cu heh tiah an ni cawk caah Singapore ram chung dawr ummi vialte cu an lawng dih tiah theih a si.\nTu dirhmun ahcun Singapore ram chung ah chungkhar nih ni chiarte an herh mi eidin cawk hmanh a um kho tilo tiah theih a si. Aruang cu corona virus ttih anunh chin lengmang ruangah lengchuak bak lo in inn chung ah i erhkhum dih an ni timh ruangah caan saupi tiang nguh ding in an cawk hna ruang ah a si.\nWuhan virus hi mifim thiam sang hna nih hlathlai an tuahning zoh tik ah kum 100 atlin caan paoh vawleicung ah zawtnak ttihnung atlung tawn tiah an chimmi cu hman dawh ngai a si. Kum 100 a vun tlin caan paoh ah kan vawleicung ah zawtnak ttihnung a chuak i, mah nih cun minung ting tampi nunnak alak tawn.\nMawtaw Rih Hmangmi Hna Caah Kan Theih Hrim Hrim Awk a Si Sii Phun Khat\nTu Kum Myanmar Idol Season 4 Hlasak Zuamnak Ah Winner La Ding Ah Ai Tlak Bik Mi Cu Esther Dawt Chin Sung Khi A Si\nTangkua Kai Lio Mi Nute Cu Hri In Ai Awk I A Thi\nMoo Larr He An Ni Tthennak A Ruang Fiang Tein A Chimtu Moo Larr Daling Nu\nRAMA AH RACHEAL CU IK HLUAIMAI IN AṬAP\nMIZORAM SINGER. PU. JOSRPH ZAIHMINGTHANG NUPI NIH PA DAANG A DAWI TAK


Sagaing PDF nih CDM lem a cang mi Palek pakhat an tlaih – Buanchukcho\nSagaing PDF nih CDM lem a cang mi Palek pakhat an tlaih\nSagaing PDF nih CDM lem a cang mi Palek pakhat an tlaih Sagaing ramthen Yinmapin pengah CDM lemcang i PDF a lut in ralhrangbu sin ah thawng a pe tawn mi palek thawnghlattu pakhat cu Yinmapin PDF nih an tlaih tiah theih a si.\nMah thawnghlattu pa hi Mungyua No. 2 palek sakhan in palek no. 530869, Si Thu Nyein a si tiah theih a si i, August 23 ah Banbawi khua pawng USDP (5) meng checkgate mei an khanghnak kong a hlat lio ah an tlaih mi a si.\nKan hnu August 23 ah Chindwin tiva ni tlaklei Yinmapin peng, Banbawi khua pawng Mungyua-Yarkhyi-Kalaywa lam ah a um mi Toe gate cu PDF nih mei in an khangh pin ah manager pa zong an thah tiah theih a si.\nAyardaw peng chung khua pakhat ah ralhrang mawtaw bomb puah a tong\nAyardaw peng chung khua pakhat ah ralhrang mawtaw bomb puah a tong Sagaing ramthen, Ayardaw peng Cuaipagan (ကြွေပုဂံ)khua ah a lut mi ralhrang phu hna motor cu bomb puah a tong tiah theih a si.\nNizaan August 25,zinglei ah Cuaipagan (ကြွေပုဂံ) khua ah a kal mi ralhrang phu minung 100 hrawng nih ralhrang motor 7 he an luh hnu, chunhnu a kir lei ah Zayit(ဇရစ်) le Dungdit(ဒုံဒစ်) khua kar ah bomb puah in kah a tong tiah khuami hna nih an chim.\nKhuami pakhat nih” kan khua ah hriam um ti in ralhrang hna cu an rak lut, innkhat hnu innkhat in an lut, checkhlatmak an tuah, inn chung thilri an leh dih, an hmuh mi poh an hrawh dih, kan khua in an chuah ah bomb in an den hna tiah theih a si.\nRalhrang phu hna nih hramhram in mi an tuah, kan mah lothlo nih hin zeihmanh kan tuah thiam mi a um lo, kan khua zong ah zei hriam hmanh a um lo” tiah a chim.\nCuaipagan (ကြွေပုဂံ) khuachung ah August 25, ni zinglei suimilam 3:00 in checkhlatnak an tuah leng ah khuami minung 10 leng tlaihkhih an tong tiah theih a si.\nRalhrang phu hna nih khuachung ah checkhlatnak an tuah caah khuami hna cu a himnak hmun ah an zaam, atu tiang ah khuachung ah an lut kho rih lo .\nBGF phu lei dohnak um lo in hnu an tolh ralhrang sakhan pakhat KNLA nih an lak.\nPaletwa ralzaam riahbuk ah namsawhnak a chuak


Vice President Mike Pence Nih Vawleipi Khuaruahhar In A Tuah Cang Hna – The Cherry Par\nVice President Mike Pence Nih Vawleipi Khuaruahhar In A Tuah Cang Hna\nVice President Mike Pence le a nupi Karen pence cu Pfizer nih an serchuahmi COVID-19 khamhnak sii vaccine cu tuchun ah zapi hmuh hmai ah an ichun cang. Surgeon General Jerome Adams zong a chun ve. An i chunh lio cu vawlei pumpi hmuh khawh ding in Live in TV ah an thlah. Voi hnih chunh a si caah tu hnu 21 ah an ichun than lai. Democrats pawl nih Trump a doh tuknak ah Trump chan chuahmi vaccine cu kan ichun lai lo, a him lai lo, tiah media kip ah an chim. Trump chan I Vaccine chuah zong hi an duh LO caah a phunphun in biasi an phai.\nAsinain President Trump nih kum dih hlan ah kan chuah lai tiah a chim i sii chuah a donkhantu rule and regulations tampi cu executive order hmang in a chah. A chimning tein an kum dih lai ah a chuah. A chuah hnu hmanh ah FDA nih approve an tuah duh hlei lo, President Trump nih FDA chief Stephen Hahn rian phuah a timh hnu ceo ah approve an tuah. US FDA nih approve an tuah hlan ah UK nih approve an kan tuah kanh. Democrats pawl cu chunh le an duh, chunh le an i nautat fawn, i laklawh in um dawh an si.\n← Obama Le Hillary Clinton Nih An Tanbo Le An Hreitlung Ah An Rak Hmanmi A Si An Ti\nMinung Pakhat Nih Stimulus Check $600 Cio Ngah Si Lai →


Rohingya nih Facebook cu '$150 billion kan liamh' tiin taza an cuai | The Chin Express\nRohingya nih Facebook cu ‘$150 billion kan liamh’ tiin taza an cuai\nUS le UK ram ah ummi Rohingya pawl nih Facebook company cu ‘$150 billion kan liamh’ tiin taza an cuai.\n“Myanmar kalsual pawl nih Facebook ah Rohingya huatnak ca, hmanthlak le video an tar mi pawl kha Facebook nih hlonhpiak hna loin minung tampi sinah na va phawtzamhpiak hna caah Myanmar ram ah Rohingya miphun cihmih kan tonnak asi…, cucaah $150 billion kan liamh,” tiin taza an cuai hi si.\nUS ram ahcun San Francisco khuapi um biaceihzung ah tazacuainak ca cu an ap. “Facebook nih Myanmar ram ah Facebook hi lar seh tiin Rohingya nunnak a hman,” tiin tazacuainak ca chungah an ṭial.\n“Facebook nih Myanmar ram in tangka a hmuh ding zei pipa asi lo buin Myanmar mipi nih Facebook hi hmang deuh hna seh tiin pumpak nih Rohingya huatnak an tar mi pawl cu minung tampi sinah a phawtzamh. Myanmar ram ah Rohingya huatnak kham loin a karh in a karhter,” an ti.\nUK um Facebook Office zongah Rohingya sihni pawl nih tazacuainak ca cu an kuat. “Kan aiawhmi Rohingya pawl hi Facebook ruangah Myanmar cozah le kalsual phunṭanh pumpak le phu pawl nih tukvelh, tlaihhrem, thah le thlanglamh an tong…,” an ti.\nUK um Rohingya aiawhtu sihni pawl nih cun UK um Rohingya lawng si loin Rakhine state in Bangladesh ah a zaammi Rohingya vialte (1 million hrawng) zong aiawh chih an timh hna.\n“Hmai kum thok cun UK High Court ah Facebook cu kan chuahpi lai…,” an ti.\nRohingya pawl nih anmah aiawhtu dingah UK ram ah an hlanmi sihni company cu McCue Jury & Partners asi.\nFacebook zong nih kum 2018 ah, “Myanmar ram ah Rohingya huatnak bia an chimmi video le ca pawl cu kan si khawh chungin kan hlonh/delete piak ko hna nain, kan chanbau deuh hrim ko,” tiah aa rak cohlan.\nMcCue nih, “Facebook nih Rohingya huatnak kham kongah a chanbaumi aa hngalh ko nain, mah ruangah tuksapur a tongmi pawl cu zeihmanh a bulh/liamh bal rih hna lo,” ati.\nUS ram ah tazacuainak ca an apmi ahcun, “Hitler nih Judah mi a rak tuahto hna bantukin Rohingya pawl hi kan doh hrimhrim hna lai” tiin kum 2013 ah Myanmar kalsual pawl nih Facebook ah an rak tarmi le kum 2018 ah Rohingya ralzaam pawl tilawng khat in an i citmi hmanthlak an tar i “Tuan deuh ah Allah sin an phak khawhnak hnga zinaan toih hna ulaw khang hna uh” tiin an ṭialmi tiang an telh chih.\nKum 2017 ah Myanmar ralkap nih Rakhine state um Rohingya an thahmi hi 10,000 leng an si lai, tiah hliam tong bawmtu bu Medicins sans Frontiers nih a ruahdamh.\nMah ruangah Rakhine state um Rohingya ting 10 (1 million) hrawng cu nunnak kawl in Bangladesh ram ah an zaam hna i atutiang ralzaam buk ah harsa taktak in an um hna.\nUK ram i taza an cuaimi ahcun atutiang ahhin tatte Rohingya 20 an um cang. US ram ah tazacuainak an tuahmi cu US ramah a ummi Rohingya 10,000 hrawng aiawh in asi lai.\nFacebook company ah rian a ṭuanmi nu Frances Haugen nih Facebook kong a phuan ning ahcun, “Ethiopia, tbk ramdang pawl ahhin Facebook nih miphun huatnak le buainak hi mei chem in a chem i a alhter chinchin,” tiah a chim.\n“Facebook company ahhin huatnak ca/video/hmanthlak zohfel delete tu tampi an um ko nain 87% cu Mirangca/holh lawng an zohfel. A ngaingai ti ahcun, Facebook hmangtu chungah Mirang holh a hmangmi cu 9% lawng an si,” tiah a phuan.\nHmasa thawngpangThantlang inn 530 an khangh cang\nHnu thawngpangJason Hu le hawile nih Thantlang caah tangka ting 36 an hlut


Malaysia Ramhun Thimnak; Kum 61 Hnu Ah Barisan National Party An Sung I PM Hlun Mahathir Mohamad Nih Teinak A Hmuh – THE CHINLAND POST\nMalaysia Ramhun Thimnak; Kum 61 Hnu Ah Barisan National Party An Sung I PM Hlun Mahathir Mohamad Nih Teinak A Hmuh\nSalai Aung Aung| 2018 May 10| Malaysia ramhun thimnak cu May 9 ah an tuah i Mahathir Mohamad kum 92 pa nih hruaimi Malaysian United Indigenous Party nih teinak an hmuh caah Mahathir cu vawlei cung kum upabik ram hruaitu tuanbia thar a tial tu ah aa cang. Tutan thimnak hi kum 61 hnu ah Barisan National party a hmasa bik thimnak an sungh zong a si.\nKum 92 a si cang Mahathir hi tuan deuh ah ramkhel in a rak i din cang nain amah dirhmi party chuahtak in caan khat lio ah amah aa ralkahmi party ah a lut i amah kuttang ah rian a rak tuan mi Najib Razak cu a zuamcawh i a tei hi a si.\nTutan Malaysia thimnak i Mahathir nih teinak a hmuhmi hi Malaysia ram ah tuanbia a khupthal aa lehnak a si. 1957 thawk in tei tu um loin uknak a tlai zungzal mi Barisan Nasional (Barisan National) Party an sungh hmasabik a si. A luancia kum 61 chung vialte cu Barisan National Party nih teinak an hmuh lengmang i anmah party nih ram an hruai.\nMahathir nih amah hruaimi hi party pahnih fonh in dirh dingmi cozah a si caah fek bik in kan dir kho lai i Malay ah upadi nawlngeihnak biatak tein kan tuan lai tiah a chim. Prime Minister Najib le a minung pawl bel zei an chim rih lo.\nMalaysia Parliament ahhin thutnak 222 a um i cu chung ah Mahathir te nih thutnak 113 an hmuh i Najib te party nih 79 lawng an hmuh. Cozah a ser ding Mahathir nih hin anmah party chung lawng siloin party dang in MP a tling mi pawl zong hi cozah sernak ah a sawm khawh men hna ti a si.\nNajib hi Barisan Nasional party in Malaysia Prime Minister kum 22 chung a rak tuan bal mi a si. Tutan hi ziknawh eihmuar nak in sualpuhnak kong he a um lio ah thimnak tuah a hung i tei a si tikah hihi mizapi teinak si tiah an ti phah.\nMahathir nih tu lio a umnak party hruaitu hlun a si mi Anwar hi amah Mahathir Prime Minister a tuan lio ah Deputy Minister rian a rak pek bal mi a si. Najib nih nu le pa suanak kong in a hlan ah voi khat thong a rak thlak bal cang i tu zong hi thong chung ah a um lio a si. Cucaah ramkhel thiamsang tampi nih an zumhning ah Mahathir nih hin Anwar hi thonginn in a chuah lai i Prime Minister thutdan a hoih te lai tiah an zumh.\nMahathir hi 1981 in 2003 tiang Prime Minister a rak tuan i 1990s hrawnghrang Malaysia chawlehthalnak lei i cak tak tak in a rak thancho ahhin Mahathir thithruai thiamnak biapi tein a si bik tiah an ti. Khat lei kam ah amah a dohtu ramkhel party le minung pawl phihkhar in a tuah mi thil pawl ruangah soiselnak zong tampi a rak tong len ve.\nPrevious American Ah Phungninglo A Lutmi Paoh Tazacuai An Si Cang Lai; US Biaceih Bawizik\nNext Myanmar Kong Humhimnak Council Biachahmi Ahran Tuluk A Lungtling Lo


Evenglist Lal Biak lar Cu Thihhlan Lo Thongthlak Khawh Asi - channelnews.us\nEvenglist Lal Biak lar Cu Thihhlan Lo Thongthlak Khawh Asi\nZaangfak lei zong asi cang, Kalaymyo ah kum tling lo nu pahnih a tleihhrem tu Evangelist Lal Biak Lar@ Lar Boih cu atuni ah kha-yiang biaceihnak zung nih tleihhremnak he telh chih in pohmah 4 bak in akong ceih asi cang.\nLal Biak Lar taza an cuainak Pohmah pawl hi pohmah 376 tlaihhrem case cun pohmah 323 faknak pek case cun pohmah 506 tlerhkhawnnak case, cun pohmah 376/511 tibantuk in tazacuai asi caah a sangbik dantatnak hi thihhlan lo ting thongthlak khawh asi.\nA donghnak zung kai ni ah a mah he tleihhrem a tuar mi hna hlathlainak tuah an si than lai a tuni cu biaceihnak zung an kong a phak lawng asi rih tiah Palek bawi nih a chim. Adonghnak bik biaceihnak zung kai hi may 25 ah asi lai.\nSuimilam Pahnih Chung Te Ruah Fak In Tuk Sur Ruangah Bawlung Certual le Khuachung Cu Tidil Nak Ah A Cang


Bungzung khua pawng ah mirang vawlei sehzung le ti-lekthik kan ser lai - THE CHIN EXPRESS\nHakha peng Bungzung khua pawng ah ni fatin mirang vawlei tun 100,000 a chuah khomi sehzung le ti-lekṭhik kan ser lai, tiah Sipin Vuanci U Soe Htet nih a chim.\nU Soe Htet nih, “Bungzung ah mirang vawlei sehzung kan ser ahcun ni khat ah tun ting 1 a chuah khomi kan ser lai. Rampi cozah nih a tuahmi si caah, Chin state cozah nih a dikthlir in kan hngal rih lo nain rianrang in tuah a si lai,” tiah a chim.\n“Mah pinah, mei 32 MW a chuah khomi ti-lekṭhik pakhat le 43 MW a chuah khomi pakhat zong tuahnak caah hmun 2 kan thim cang. Ti-lekṭhik tuahnak ding ahcun a tlawmbik kum 3 lole kum 4 paoh cu a rau kho rih,” tiah a chim.\nBungzung khua pawngah mirang vawlei sehzung sa dingin tender a ngahtu company cu rampi cozah sinah ngunkhuai a pek lomi a tam tuk caah tender an chuh i rampi cozah nih a thar in tender a auh ṭhan lio asi, tiah U Soe Htet nih a chim.\n“Avoi khatnak company kha a tlamtlin lo caah adang company pakhat he tling tein an i ceih dih cang. Rampi cozah nih a tuahmi si caah Chin state cozah nih a dikthlir in kan hngal lo,” ati.\nBungzung khua pawngah sehzung saknak hmun 3 an thim cang. Cu chungah a hmun rem biknak ah an sak te lai. — Chin World


About Us | DCBC\nRev. Ngun Awi\nDallas Fort Worth Area chung ah Laimi (Chinmi) kan hung karh chin lengmang tikah umkalnak (geographic) zoh in Dallas area (sang) i a um mi hi CBC Khrihfabu chung in sang then in rak i zohkhen a si. Khrihfabu kan um ahcun a tha tiah hruaitu hna nih an ruah i mipi zong nih ruahnak an lung a tling caah January 30, 2011 ni thawk in Dallas Chin Baptist Church tiah Dallas sang chung i a ummi hna nih Dallas Chin Batptist Church cu rak dirh a si. Ahmasa bik kan i pumh ah milu (229) kan si. New Port Landing i room ah kan i pum. Ahmai zarh cun Highland Oak Church of Christ Biakinn pi chung ah kum 6 chung kan i pum.\nCu hnu in nikhat hnu nikhat, thlakhat hnu thlakhat, kumkhat hnu kumkhat, kan rung karhchin lengmang i 2015 ah cun member (900) leng kan hung phan. Kan Khrihfabu kan karh cang caah January 2014, general assembly hnatlaknak in, biakinn kawl kan thawk. Senior Pastor Rev. Ngun Awi le Building Committee Chairman Pu Simon Pengthang Cinzah kha tuanvo pek in kawl ter an si. 2015, May thla ah kan chungtel chuekhat cu Agape Baptist Church tiin inndang an chuak. DCBC cu Bawipa nih thlua a chuah caah a karh than lengmang i chungtel member (700) reng lo kan si cang.\nRestland thlanmual Gavirial Block cu Laimi tambik kan i vui nak kong ah thlanmual (21) cu July 14, 2015 ah $125,992.00- in kan cawk. Kan thihloh tikah lungre theih lo tein, kan biakinn pawng te a si fawn i, kan i fimhlawm kho lai tiah kan ruah. 2015, June thla ah Antioch Full Gospel Church of Dallas biakinn, 9850 Walnut Street, Dallas, Texas 75243 cu cawkding in Khrihfabu nih biakhiahnak kan rak ngei. Kum hnih le a cheu chung thla kan cam hnu le biakinn kan kawl hnu ah Pathian nih kan thlacamnak a kan leh. A hmun ekah (acres) 4.90 leng a kaumi biakinn cu Pathian lamhruainak le a hruaitu hna zuamnak thawng in August, 2016 ah $2.2 million in kan cawk khawh i August 7 ah Pathian sin pekchanhnak cu kan tuah. Kan building lakah pakhat a simi cu contract a rak um cang bantukin Richland Learning Academy kan hlanh hna caah kan biakinn hi community he zong pehtlaihnak fek ngai a ngeimi kan si.\nChinmi tampi kan umnak Dallas city ah Pathian nih thluachuah a kan pekmi kan biakinn hmun hi hmailei ah Laimi dihlak nih Pathian riantuannak le miphun caah hman khawhmi center a si ding hi kan thlacamnak a si. 2017, July thla thawk in biakinn kauh le remh (renovation) kan thawk i November thla ah tlamtling tein kan lim. Hmailei zong ah kan biakinn hmun a lawng mi ah hall sak te dingin saduhthahnak kan ngei i Pathian sinah thla kan cam. DCBC hi vawlei hmunkip mi tampi sin ah Khrih thawngtha a chimtu, kan pawngkam community le vawlei ah hmual a ngeimi biatak a dirpitu khrihfabu a si nak hnga hi Pathian nih hmuitinh a kan pekmi cu a si. Na kan len caah kan i lawm.\n9850 Walnut St, Dallas, TX 75243 | Join us live at www.facebook.com/dallascbc


BREAKING NEWS: HAKHA AH RALHRANG NIH AN TAWLRELMI THIL A PHAN – The Chinlung Post\nHakha Sizung ca ah Oxygen Plant Seh Thilri pawl an Phan.SAC nih Hakha General Hospital ah bunh an timhmi Oxygen Plant seh thilri pawl cu nihin zinglei ah an phan i, Pu Ngun San Aung telh i SAC misa ralbawi pawl nih an vung zoh. Hakha sizung ah an bunhmi Oxygen Plant nih nikhat ah Oxygen dur (40L) 12 a chuah khawh lai, tiah thawng kan theih.The Chin Journal\nThawngpang dang:Lunglawmhnak Roca. Nangmah Pu Lian Bawi cu miphun le ram a dawtu pasalttha pakhat na si bantukin Chinland Defense Force-Lautu (CDF-Lautu) rianttuannak caah tiin Bawipa nih thluachuahnak an pek mi na ngeihchiah na chawva ui lo tein ting 80 ( 8,000,000 kyats) na kan hlut caah CDF-Lautu supporting committee, Malaysia nih lunglawmhnak Roca hi kan in pek. Chairman Van Bawi Thang, Secretary Thang Tin Lian.


Min Aung Hlaing Nih A Rak Chim Cia Bang In Tlang Cung Hriam Tlai Pawl Hna Lak Ah,KIA Cu Vanlawng In A Kah Cang Hna. – Chintanbo\nMin Aung Hlaing Nih A Rak Chim Cia Bang In Tlang Cung Hriam Tlai Pawl Hna Lak Ah,KIA Cu Vanlawng In A Kah Cang Hna.\nMarch 26, 2021 admin THEIHTLEI 0\nNi hin 26/3/2021 zinglei suimilam 3 hrawngah khan hriamtlai phu hna lak i, kan ni bochan bik mi hna pakhat si mi KIA hriamtlai phu hna cu, Min Aung Hlaing party nih cun, vanlawng pahnih bak in akah cang ve hna tiah theih asi.KIA lei biachim tu nih cun,zeihmanh kan chim lai lo i,phungning in kan kal te ko lai tiah a chim.\nAn kah nak hmun hi,Shan ramkulh chung i,(Nam Sheng) khua pawngah asi tiah theih asi.A si nain KIA lei biachim tu pakhat nih cun,mipi sinah zeihmanh chim ka tim lo i, pakhat te chim ka duh mi a um.cu cu kan biak mi kan pathian sin tu-ah thlacam in,rak kan bawm cio ko u ti hi ka chim duh mi cu asi tiah a chim.ralhrang hna nih vanlawng pahnih in an kah nak hna ah hin, a thi mi le a hliam mi zei hmanh puan asi lo caah zeihmanh kan theikho rih lo.\nHi ti i,Min Aung Hlaing le a ralhrang hna nikhat hnu nikhat in,an sualchin lengmang nak hi,an mawh hrimhrim lo.an tuah hngading mi thil vialte an tuah dih cang i, hlohtlin nak zeihmanh an hmuh khawh lo caah a si cang.Cu long silo in, an lungdawng tuk cang i, an ngeih chin mi vanlawng cu an hman cang tinak asi.\nHi bantuk in thil an tuah mi nih hin,ni zeizat le caan zeizat tiang dah a deih/a nguh te lai ti cu, a caan nih arak phanh tikah theih asi te lai cu.A tu lio ah hin an ralhrang hna hloh pekding le, an ngeih set ti lo caah,Naypyidaw ah (Coh sing)saw nak puai zawng tuah an ni timh cang tiah an chim.\nCredit : KIA & KNU (Ttat Ma Ha)News\nNi Hin Ah KIA Nih Kawl Ralkap Duty Nak I An Kal Lio Ah An Phomh Hna I,Tam Lak Te An Thah Tthan Hna.\nNi Hin Min Aung Hlaing Bia Chim Cu Tuk SumTuk Ko : Ni Hin (Ttat Ma Daw Neh)Ni Ah Min Aung Hlaing Nih Nan Fanu Le Nan Fapa Hna Cu Thi Hna Hlah Seh Ti Nan Duh Siah Cun?


US Laimi Nan i Ralrin Taktak a herh cang! – Chin 11 News\nUS Laimi Nan i Ralrin Taktak a herh cang!\nPosted By: victor victor June 11, 2020\nUS Laimi hi kong ahhin i ralrin taktak a herh! India ramah Lockdown a dih thluahmah i rianttuan hram aa awtmi tampi an um cang. Zeiruang ah dah India rianttuanmi cu kan i ralrin a herh nan ti theo lai. Nan ti awk zong a si ve ko. A tanglei ahhin rak rel ve.\nKum 2008 hrawng khan India ah hin mihlen rian a lar ngaingai. US lei an chonh hna i, tangka tampi an hlen tawn hna. Atu tiang in cucu an tuah peng rih ko i, i ralrin taktak a herh. Hihi Grants Scam tiah an auh.\nAn rianttuan ning cu hitihin a si. US leiah number in an chonh hna i, US cozah in bawmhnak Dollar $7000 (a zat an chimning aa lo cio lo) na hmu lai tiah an ti tawn hna. Mah phone number ahhin kan pu le rak chawn law a lak ning an in chim lai tiah an ti tawn. An va call i, hi tangka na hlamnak ding ah hin dawr ah kal law Itunes Card va caw law a number kha ra kan chimh law tangka cu kan rak in kuat lai an ti tawn. Asinain hihi lih lawng te a si. Cozah nih tangka bawmh an in duh ah cun, cattial (Letter) te he, na inn hrimhrim ah an in kuat lai. Hi kong ahhin, US Laimi nan i ralrin hrim hrim a herh. Siaherhnak he.


Breaking News: Tuni Thantlang Thawnpang Cu Achia Taktak – Chin World News Evening\nBreaking News: Tuni Thantlang Thawnpang Cu Achia Taktak. Nihin Thantlang ah COVID-19 mizaw 7 hmuh, mizaw dihlak 279 an si i a dam than mi dihlak 227 an si cangSeptember 3, a voi 36nak September 3, Thantlang ah COVID-19 checknak ah 212 check an si i, minung 7 sin in COVID -19 zawtnak a thar in hmuhthan a si, tiah kan theih. Nihin tiang Thantlang khuachung ah zawtnak check mi dihlak 2080 an si cang i zawtnak hmuh mi 279, le a damthan mi 227 an si.\nHi chung ah minung 8 nunnak a liam i lunghrinh in a thi mi 1 a si. Khuate ah minung 1 a thi ve. Atu hi Thantlang khuachung ah COVID-19 Positive minung 44 an um rih,” tiah Thantlang COVID-19 Emergency Response Committee Secretary Pu Ram Khar nih a chim. Atulio Thantlang khuachung minung um mi dihlak i zatuak 25% tluk nih COVID-19 zawtnak an i check cang tiah kan theih. The hakha time\nThawngdang Chin ramkulh, Palatwah peng Sami ah ralhrang phu hna nih lam an phih caah eidin ngeilo in kan um cang lai tiah khuami hna nih an chim. Sami khua ahhin minung 50000 hrawng an um, ralhrang phu kar le AA kar kahdohnak ruangah ralzaam dirhmun in riahbuk ah a ummi minung 5000 hrawng an umnak khua zong a si. Sami khua nih hin zeilei poh ah Matupi hi kan i bochan hna, atu Mindat ah kahdoh nak a chuah caah , Pakokko-Mindat-Matupi lam cu hman a ngah lo. Pakokko- Gangaw-Razua lei kal a ngah rih ko. Atu ah lam phih a si caah eidin herhhai an dih cang lai, phaisa um zongah cawk ding a um lai lo” tiah Sami khuami pakhat nih a chim.A luancia August thla in Sami lei kalnak lam hna cu an phih hi a si.\n“Facang tunkhat ah 35000 in cawk tawn mi cu 70000 hmanh in cawkkhawh a si lo, datsii liter pakhat ah 1000 in cawk tawn mi a tu ah 3500 a si cang, cu zong cu caan tlawmpal cun a dih ding an si cang.Ralzaam dirhmun in riahbuk ummi hna cu WFP nih bawmhnak an pek hna caah atu tiang cu an tlam tling rih” tiah khuami pakhat nih a chim. Sami khua cu Palatwah peng he meng 39 a hlat nak hmun a si, cu ka lam cu ralhrang phu hna nih gate chia in umkal an phih caah ,meng tamtuk a hlat nak Pakokko-Mindat-Matupi -Sami lam in an um kal na in, a tu ah cun cu an hman mi lam zong in cun umkal a har cang tiah theih a si.


Min Aung Hlaing Ralkap Nih Rak Zoh Hna U - News and Media\nMin Aung Hlaing Ralkap Nih Rak Zoh Hna U\nMay 6, 2021 admin VIDEOS 0\nLaimi cu Pathian nih kut zungakan pekmi kanmah kut chuak meithal kan ngei. Ngakchia upa kan kap kho dih. Pakah t an umnak ah meithal pakhat kan ngeih dih. Cucaah Rim nam Min Aung Hliang ralkap cu kan doh hna lai. Kan Chin ram ah lor hna hlah seh. Hihi rak zoh hna seh. Kan ram ciacia ah maw an duh duh in an in um hnawh, An kanlor hnawh h. Phomhcnag hna u. Pakhat hmanh um ngam loin tuah dih u.\nAn kan lor hnawhnak a sau pah cnag. Khuate khuapi an kannehsawh, Mi ralchia phun kan si lo. Kan pupa chan in a ral a thami Chinmi kan si. Pathian nih kutthiam a kan pek ve mi lai meithal kan ngeih ko h na. Cu Lai meithal le lili thal in Mirang pa zpng lkan duoh i Japan ralpi zong kan rak doh khaan hngal lo maw? Phomh cuahmah cang u. TLaihmi an um cun thlah ti hlah u.\nNews dang relchap. Pu Ngun Hup te Tangka Ting 10 MMK le Thilri Dangdang SAC Ralkap nih an Lakpiak Hna Nihin chun Hakhathar ah SAC ralkap nih luh hnawhnak an tuah lio ah Pu Ngun Hup te chungkhar tangka ting 10 MMK le thilri dangdang an lakpiak hna, tiah kan theih. Pu Ngun Hup te inn an bauh i tangka ting 10 MMK.\nAn fapa nupi tthit lio i laksawng thilri bizu khat, Laithil an fimnak thirkuang kuang 2 le 125 Motorcycle pakhat an lakpiak hna. Cun, inn dang an bauhmi zong a um rih i, thilri pawl an i kalpi, tiah khuami pakhat nih a chim. Nihin chun Hakhathar an luh hnawh lio ah Hniarlawnthar Gospel Khrihfabu pastor saya Sang Awi telh in pa pasarih an tlaih hna, tiah thawng kan theih. The Chin Journal.\nKNU Nih Kawl Ralkap Keren State Ah Nihin An Tampi An Thah Hna\nKawlram Mipi Fb A Hmangmi Paoh Nih Rel Dih Cang U


Trump nupi Cawlcanghnak tete hi Uar um Tuk (Photo Sermon Chommi) – Kawltu Team\nTrump nupi Cawlcanghnak tete hi Uar um Tuk (Photo Sermon Chommi)\nUS ah President attuan cuahmah mi le vawlei cung mirum bik ah aa tel vemi Donald Trump hi a rak men baklo. A no lio hmanthlak zoh tikah khuaruah har bak in aa style ii uar aum. Cu lawng siloin zungzal caah aa thimmi a thaisung Malania Trump hrimhrim hi muidawh pakhat asi. An i tongthiam kho taktak khi si. A mui aa dawh pin ah nupi tha ngai ngai a si.\nTrump nupi hi nu za pakkhat a si. Pasal caa zong ah nupi tha bak a si. Trump biatak tein a dirkamh i a dawt ti a lang ngai ngai. Uar um kho tak tak.\nAn no deuh lio hmanthlak pawl kan hmuhmi zong atampi lai nain kan hmuhlo mi zong a rak um ve lai caah vun zoh tti hna usih. An nuva tein uar an um tuk, zoh hrimhrim an i nuam khotuk e. A tutiang zongah hin an i dawhnak a ziam kho naisai rihlo.\nTrump le an nu hi upat an tlak kho tuk fawn a ruang cu duhdim tein um a ngah tuk lio ko zongah ram daihnak caah tuar an i thim. Mah bantuk lungput an ngeihmi hrimhrim hi a sunglawi tukmi lungput asi cang. Nun khuasau nak tu Bawipa nih pe hram hnaseh. Zoh an cim bakloh hih an nupa tein uar an um khotuk.\nRelchap:- BREAKING NEWS:- BIDEN Unau pa Zong FBI nih Dothlatnak an Tuah Cang\nJoe Biden unau pa pakhat deuh James Biden zong US FBI lei nih tax a pekmi kong ah dothlatnak an tuah ve than cang. Joe Biden nau deuh a si annih hi James Biden a si. Pennsylvania Sizung i business tuahnak kong i a tax peknak kong ah dothlat cuahmah asi. Hi thil hi Biden fapa Hunter Biden dothlat a si hnu ah an pehzulhmi hi a si. Cun zahan khan Joe Biden fapa Hunter Biden cu US Federal Investigation Dept lei nih a tax peknak kong ah dothlatnak biatak tein an tuah cang. Hi kong he pehtlaiin apa Biden zong a lungre a thei ngai ngai. Asinain hi thil phisin khawh a si ko lai tiah aa zumhnak nganpi a langhter. Hunter Biden nih hi kong hi tuni khan fiang tein a langhter. “Zahan tihni khan avoi khatnak caah U.S Atoorney Office Delaware nih ka tax peknak kong ah dothlatnak an tuah’ tiah a chim. Biden fapa Hunter Biden hi US lenglei ramdang Ukraine le Tuluk pawl he biatak tein sipuaizi/ business a tuah tiah ti a si. Hi thil hi apa caah buainak tampi a chuahpi kho mi thil a si. Biden hi US Vice President le Obama US President an rak tuan lio ah hin Hunter Biden nih hin ramdang (foreign countries) pawl he business a tuah tiah sual puh a si. A kong chimceih a tam ngai ngai.A pa Vice President a rak sinak cu caan tha ah a hman tiah sualpuh le thangchiat a si. Tutan ah US Federal Investigation department lei nih a tax peknak kong ah biatak tein dothlahnak an tuah hi a si. Source: BBC & Daily Mail\n← Johnf Thawng nih Accident a Tongmi a Fate Kong ah Cung Hu Blood nih Fianternak a Tuah ve Cang\nBREAKING NEWS: BIDEN Fapa cu Tuluk Company sinin $6 Million bak a Hmuh ti a si cang. →


Zaw Min Htun: Mah tein Khuakhan Lairelnak Nawl Kan In Pek Hna Lai Sihmanhsehlaw Myanmar Ram Chungin Nan i Then Lai Lo(+VIDEO) – Chin World News Evening\nMay 20, 2022 May 20, 2022 Salai Van Myanmar News\nMah tein khuakhan lairelnak nawl kan in pek hna lai sihmanhsehlaw Myanmar ram chungin nan i ṭhen lai lo – Zaw Min Htun SAC nih sawm mi kahdaih biaruahnak ah tlangcung hriamtlai phu pawl nih Kawl ralkap hi ramkhel chungah i tel ti hlah uh tiah an in hal hna ahcun zeitin dah nan leh hna lai timi le tlangcung hriamtlai phu pawl nih a sangbik an in halmi hna hi zeidah a si lai tiah na ruah timi kong he pehtlai in NP News nih Major-General Zaw Min Htun biahalnak an tuahmi asi. Muicawl laknak – NP News\nThawngdang NUG Acting President Duwa Lashi La Nih Sagaing Ramṭhen, Peng 15 Ah Mahte Biaceihnak Nawl A Pek Hna. Hi NUG Acting President Duwa Lashi La Nih Sagaing Ramṭhen, Peng 15 Ah Mahte Biaceihnak Nawl A Pek Hna National Unity Government lei NUG Acting President Duwa Lashi La nih Sagaing ramṭhen, peng 15 ah peng biaceih bawi phu a thim hna i mahte biaceihnak nawl a pek hna tiah NUG nih May 19 ah cathanh a chuah. Mahte biaceihnak nawl a pekmi peng hna cu atang lei bantuk hin asi lai.\nKathar peng, Kawlin peng, Banhbalu peng, Banmauh peng, Hkyunhla peng, Inntaw peng, Htichaih peng. Kani peng, Watlet peng. Ayataw peng. Myinmu peng. Taze peng. Khin U peng, Tamu peng le Yinmarbin peng hna an si. Mah vialte hi atu tiangah cun an langhter mi asi rih i adang ah um than ah cun kan rak thanh than lai.\nThawngdang relchap Min Aung Hlaing nih zung rianṭuan pawl cu kum 62 nan tlin ah pension pek nan si lai tiah nawlpeknak ca a chuah dih in kum 60 a tlingmi zung rianṭuan 2841 cu pension pek loin zung rianṭuan rih ding in nawlpeknak ca a chuah tiah theih asi. Min Aung Hlaing nih nawlpeknak No. 16/2022 in zung rianṭuan pawl cu pension laak dingah kum 62 tiang a chap. Kum hnih a chap caah kum 60 tling cangmi zung rianṭuan pawl hi 3000 hrawng pension la ding an si ko nain, zung rian pehzulh in an ṭuan lai tiah theih asi.\nPension laak hlan ah a hlankan in timhtuahnak a lami 2607 le ṭhial kaamnak a lami 234 hna cu pension pek loin zung rianṭuan ter rih dingah Min Aung Hlaing nih nawlpeknak ca a chuah tiah theih asi. Min Aung Hlaing zong kum 65 a luan cang ko nain kum 60 ah pension laak ding timi cu amah nawl in a chap. Mizapi nih thimmi cozah nawlngeihnak cu hramhram in a laak caah kum 65 a tling cang ko nain pension a laak lo asi tiah zung rianṭuan he naihniam mi hna nih an chim.\nBreaking News: Kahdaih Biaruahnak In Asi Khomi Aphi Chuak Pawl Tiah Ngiathlaitu Pawl Ruahnak


General Min Aung Hlaing Le A Mithim Pawl An Thihter Hna – Chuncha News\nGeneral Min Aung Hlaing Le A Mithim Pawl An Thihter Hna\nRalkap uknak duhlo langhternak caah Hmaizarh nikhat ni zanlei 2:00-5:00 kar dawr khar dih a si lai). Ralkap uknak kan duhlo langhter nak aah a lamkip in a cawlcangmi Nu le Pa hna nan fale nih upatnak kan in pek hna. Hmainawr rih ko hna usi. A ra lami cacawn nikhat ni (February 8, 2021) zong, zanlei 2:00-5:00 tiang Hakha khuapi chung ummi zei bantuk dawr paohpaoh zaangfah tein khar cio dih dingin kan in sawm hna.\nHramhram in hriamnam he a kan uktu ralkap cozah kan duhlo zia langhternak caah zung riantuan nih an rian tuanlo in an um, umkheng a tummi nih an tum, biachim le catial in a doh mi nih an doh lioah kannih zong kan zapi lungrual tein dawrkhar in kan sining langhter ve hna usi tiah upatnak le bochannak he kan in sawm hna.\n(Hakha khuapi nih thawng kan theih khawh nakhnga nan fb ah rak post cio hram uh). General Min Aung Hlaing Le A Mithim Pawl An Thihter Hna.Nihin uknak latu ralkap cozah duhlonak pakhat ah General Min Aung Hliang le cozah thar a ser mi a mithim pawl an thi tiah ruakkuang ser in an khanghnak a si. Hihi ralkap cozah duhlonak ca ah an tuah mi a si i, Yangon khua South Okkalarpa ah an tuah mi a si.\nZualko::Hakha in men 4 A hlat nak ah Pu van hlei kum 42 a Ruak In An Char


Jenevy Sui: Ramdang ummi nih nan fale Lai holh le Lai nunphung chim hna uh | The Chin Express\nJenevy Sui: Ramdang ummi nih nan fale Lai holh le Lai nunphung chim hna uh\nChinmi nih kan ngeihchun aw ṭha minthang tlawmte lakah aa tel vemi Jenevy Sui nih, “Ka Lai holh peimi hi ka theithiam hraam uh, ramdang ummi nih nan fale hi Lai holh le Lai nunphung philh lo dingin chim hna uh,” tiah a chim.\nLaimi cheukhat nih ‘na holh a pei …’ tiah a phunphun in mi zapi hmai FB ah an soisel pengmi cu Jenevy Sui nih holh lo tein kum tampi chung aa in peng hnu, tuni ah a official FB page ah avoi 1nk bik fianternak a hung tuah i atu bantukin a chim hi si.\n“Voi tamtuk an ka soisel cang caah atu hi avoi 1nk bik le a donghnak bik fianternak ka tuah si lai” ati.\n“Chinmi hi Tlang Holh (Chinmi dihlak nih thiammi holh) kan ngei lo.\n“Chinmi le Chinmi kan i ton zongah kan holh aa khah lo caah Kawl holh in kan i chawn. Ramdang phan Chinmi cu Mirang holh in an i chawn.\n“Kei zong ka pa hi Thantlang peng, Zophei tlang i Aibur khuami asi i a nuhrin cu holh cu Zophei holh asi.\n“Ka nu hi Chin ramkulh thlanglei Paletwa peng, Rimawa khuami asi i anmah holh cu Khumi holh asi.\n“Ka nulepa zong an rak i ton lio le duh lio ahhin an holh aa khah lo caah Kawl holh in an i chawn.\n“Ka pa hi vuanṭhan asi caah aa ṭhial lengmang i hnu ahcun Yangon a phan.\n“Keimah hi ka ngakchiat tein Yangon ah a ṭhangmi ka si. Inn ah zapi thiammi Kawl holh kan hmang.\n“Cutin hlasa ka hung si tikah ‘Chinmi nih thazaang an ka pek caah si’ tiin Chin hla sa kho dingin ka rak zuam.\n“Chin hla (Lai hla) sa kho dingin aa ka forhfial tu le chimtu Chin hla phuah thiam minthang Herh Lian cungah kaa lawm tuk. Amah nih aa ka chimh thawngin Lai hla tampi ka hung sa kho deuh i Lai holh zong ka hung holh kho deuh.\n“Nain, ka holh pei nak zawn tete zong um pinah ka hngalh lomi biafang zong tampi um. Atutiang hi ka cawng peng rih i atu hi ‘thiam bantuk, pei bantuk,’ ka si. Kaa pei termi le zei rel loin ka holhmi asi lo.\n“Ka thiam bak lo caah ka si khawh chungin kai zuam i ka holhmi te asi. Comment ah aa ka soiseltu zong nih ka theithiam hraam u.\n“Nannih zong ramdang phanmi nan si caah fa nan ngeih ahcun Chin holh le Chin nunphung (Lai holh le Lai nunphung) an philhnak hnga lo chimh khawh i zuam uh.\n“Chin a simi paoh (Tedim, Kanpetlet, Paletwa, tbk zong) nih Lai holh (Hakha/Thantlang holh) an thiam hrimhrim awk si ti cu sullam um lomi si.\n“Chinmi ciocio hmanh kan holh aa khat hna lo si… Atu hin Chin asi ko nain Chin holh naal tein a chim kho lomi keimah lawng ka si lo. [Soiseltu pawl] nan hmuhnak kau deuh hraam seh,” ati.\nPrevious articleDelhi mipi an tamnak hmun pawl ah kal in kan konglam kan va chim\nNext articleCNA ralkap caah Malaysia Chin Khrihfabu 5 nih Kawlram tangka 37 million an hlut


Venezuela Ram National Assembly Ithimnak Dingah Biatak Tein An Ram Buaihram Aa Thawk Than — Salai Ephraim Thawngpang\nVenezuela Ram National Assembly Ithimnak Dingah Biatak Tein An Ram Buaihram Aa Thawk Than\nVenezuela President Nicolas Maduro nih cun an ram National Assembly ithimnak cu tuah a duh t’han lo i hi ithimnak ni le caan hna cu a hlat khawh chung hlat ah thawn si seih tiah a chim t’han rih hoi.Venezuela National Assembly ah an hruaitu hi a ralpa Acting president Juan Guaido cu an rhuaitu a si caah hi ithimnak hi a duhlo nak a si tiah an chim.\nJanuary thla ah khan Acting president Juan Guaido nih cun President Nicolas Maduro nih teinak a rak hmuh ning le hi rian khinh a rak si ning cu ningcanglo thil a si caah kei mah hi Venezuela President rian cu khinh ka si cang tiah a rak chim i cu ruangah cun Venezuela ram chungah biak tak tein buaibainak a chuak cang.\nCun thil sining taktak ah cun Venezuela ram nih National Assembly ithimnak tuah an timh mi hi kum 2020 kum dongh lei lawng ah an tuah awk cu a si.asinain President Maduro nih cun zei tik ah dah hi i thimnak cu kan tuah lai tiah a ni le caan hna cu a chim duh ti lo tiah an chim.\nKum 2016 lio ah khan President Maduro party pawl hna cu National Assembly ah fak taktak in an rak tla.cu hnu ah kum 2017 ah khan President Maduro party nih National Constituent Assembly cu an dirh t’han i a mah party a t’anhtu hna lawng bak rian a khinh hna tiah an chim.\nTagged Venezuela Ram National Assembly Ithimnak Dingah Biatak Tein An Ram Buaihram Aa Thawk Than\nSaudi Arabi Nih Sudan Ram Cu Biatak Tein Dirkamh A Timh Cang →\n← Russia Cozah Kongah UN Security Council Nih A Lungtlin Lo Nak A Langhter Ning Cu Dah Ngai


Victor Biak Lian: ‘Mah tein i thahnak kong ah pakhat khat tuah a hau cang’ | Salai Lungthli Tum\nVictor Biak Lian: ‘Mah tein i thahnak kong ah pakhat khat tuah a hau cang’\nPosted on September 3, 2018 by Salai Lungthli Tum in CAPAR // 0 Comments\nNithum chung ah Hakha in minung pahnih(Van Ram Bawi le Pi Run Ci) hri in an i awk i an thih hnu in Victor Biak Lian nih ruah awk tiah a tialmi capar a si.\nNai hrawng cu kan miphun chung ah mah le nunnak i lak a tam ngai. Thawngpang lawng cu kan theih leng mang i a ruang set kan thei bal lo. A ruang um lo cun an nunnak cu an i la hrim lai lo. Khuaruah sual cu a si ko na in, vun hlathlai deuh a hau mi a um ko rua! Cu hna cu, thluaklei damlonak maw a si? Nungak tlangval, chungkhar buai nak, leiba sang ngeih, lakfa pawi i thitduhlo etc..\nCu hna pin ah ruah chih a hau mi cu, rit si hmang hna an rak si ziar maw? A si lo le zu ding (alcoholic) hna tah an si sual maw? Hi thil pawl nih hin lungsau ruat kho lo in a tuah tawn.\nThihnak tuarmi chungkhar tantak mi hna ca ah a fak ngai ngai ko na in, hi kong ah Krihfa bu lei in siseh, community lei in khuaruah a hau. “Wake up call” a si. Tho cang! I thang cang tuah! ti in a kan auh mi a si. Pakhat khat tuah a hau.\nCun, ka nolh rih duh mi cu: mithi ruak hmanthlak siseh, online in ruak hna kan i humh i zapi nan kan hmuhsak mi hi cu vun ruah deuh a hau.\nCu pin ah, dam lo sizung um mi kan derthawm lio hmanthlak hna maw? Thideng cang mi hmanthlak post kan hman peng rih mi zong hi a tha lo. An mah mizaw nih a duh le duhlo zong khi kan ruat lem lai lo dah! Hi zong hi a tha lo.\nKan i dawh lio le kan dam lio hmanthlak tu kha a tha deuh lo maw?


2Chanrelnak 35 (2 Chronicles 35)\nHakhaKawlCa kDal 35Cang\nJosiah Nih Lanhtak Puai A Tuah\n1Josiah nih Jerusalem ah Bawipa caah Lanhtak Puai a tuah i Lanhtak Puai tuufa cu thla khatnak thla ni hleili ni ah an thah. 2Tlangbawi hna cu anmahle an rian cio ah khan a thiah hna i Bawipa inn rianṭuannak ah cun a forh hna. 3Israel mi vialte kha a cawnpiak hna i Bawipa sinah a thiangmi Levi mi kha a thawh hna i, “Israel siangpahrang David fapa Solomon nih a sakmi inn chungah khan kuang thiang kha chia u, nan liang in nan i zawnh a hau ti lai lo. Atu cu Bawipa nan Pathian le a mi Israel mi an rian kha ṭuan tuah u. 4Israel siangpahrang David hmuhsaknak le a fapa Solomon hmuhsaknak kha zul in nan pale chung cio ning le nan bu nan i cheuning khan i tim tuah u. *35:4: 2Cha 8:14 5Cun nan unau hna mi sawhsawh an pale innchungkhar bu ning cio khan nannih cu hmunthiang ah khan dir u law an bu cio caah cun Levi mi hna chung i an pale innchungkhar a cheuchum um cio hna seh. 6Cun Lanhtak tuufa kha that u law i thianh tuah u, Moses sinin Bawipa bia ningin tuah awkah nan unau hna kha timtuah hna u,” tiah a ti.\n7Cun Josiah nih mi sawhsawh hna caah cun, a ummi vialte ca i Lanhtak Puai laksawng caah, a tuurun chungin tuufa le mehehfa sang thum le cawtum thong thum a thawh; mah hihi siangpahrang nih pumpak in a ngeih mi chungin an si. 8Cun a bawi hna nih khan mi zapi ca le tlangbawi ca le Levi mi hna caah lungtho tein an thawh ve. Pathian inn chung i a bawi bik pawl Hilkiah, Zekhariah le Jehiel nih Lanhtak Puai i pekchanh awk caah tlangbawi cu tuufa le mehehfa thong hnih le za ruk le cawtum za thum an pek hna. 9Levi mi lak i upa bik hna Konaniah le a unau Shemaiah le Nethanel, cun Hashabiah le Jeiel le Jozabad nih lanhtak puai i pekchanh awkah tuufa le mehehfa thong nga le cawtum za nga cu Levi mi kha an pek hna.\n10Cun rianṭuannak cu timhtuah a si tikah, siangpahrang nawl peknak bangin, tlangbawi cu an hmun ah khan an dir i Levi mi cu an i ṭhenning khan an dir. 11Cun Lanhtak Puai tuufa kha an thah i tlangbawi nih khan an sinin an lakmi thisen cu an theh i Levi mi nih khan sa cu an phaw an hawh hna. 12Moses cauk chungah aa ṭial bangin, Bawipa sin i pekchanh awkah, mi sawhsawh pawl cu an pale innchungkhar ning in ṭhenmi bu ning khan phawt cio awkah, khangh thawinak hna kha cu a dang tein an chiah hna. Cu bantuk ṭhiamṭhiam in cawtum zong kha an tuah hna. 13Cun phunglam ningin lanhtak puai tuufa cu mei in an rawh; cun pekchanhmi thilthiang hna cu um le marlei le ukang in an chuan hna i mi sawhsawh pawl vialte kha khulrang in an pek hna. *35:13: Exo 12:8-9 14Cun a hnuah anmah ca le tlangbawi hna caah khan an timhtuah, zeicahtiah Aaron fapa hna tlangbawi hna kha khangh thawinak le a thau hna kha pekchanhnak ah khan zanṭim tiang an hna a hnawk; cucaah cun Levi mi hna nih anmah ca le tlangbawi hna ca i an timhtuahnak cu a si. 15Cun David le Asaf le Heman le siangpahrang i a hmutu Jeduthun hna nawl peknak bangin, hlasatu, Asaf fapale hna cu an hmun ah khan an um; cun kutka cawngtu hna kha kutka ah cun an um cio; an unau Levi mi hna nih an timhtuahpiak hna caah an rianṭuannak khan an kal ta a herh lo. *35:15: 1Cha 25:1\n16Cucaah Siangpahrang Josiah nawl peknak bangin, lanhtak puai cu tuah awk le Bawipa biakṭheng cung i khangh thawi-nak pekchanh awkah Bawipa rianṭuannak ca i thil vialte cu khi ni ah timh dih a si. 17Cun Israel mi a ummi hna nih cun khi caan ah Lanhtak Puai kha an tuah i thilnu telhlo changreu puai kha ni sarih an tuah. *35:17: Exo 12:1-20 18Profet Samuel chan hnuah cun cu bantuk cun Lanhtak Puai kha tuah a si bal ti lo; Josiah le tlangbawi hna le Levi mi hna le cuka i a ummi Judah ram mi le Israel ram mi vialte le Jerusalem khuami hna nih an tuahmi Lanhtak Puai bantuk cu Israel siangpahrang ahohmanh nih an tuah bal lo. 19Hi Lanhtak Puai cu Josiah a bawi kum hleiriat kum ah tuah a si.\n20Hi thil vialte hnuah, Josiah nih biaknak inn cu a timhtuah dih tikah khan, Zufrates tiva i a ummi Karkhemish khua i i doh awkah Izipt siangpahrang Neko cu a hung kal i Josiah nih a rak chuahhnawh. 21Sihmanhsehlaw a sinah lamkaltu a hei thlah hna i, “Judah siangpahrang, nangmah le keimah cu zeidah kan i ti awk a um? Nihin ah hin nangmah doh awkah ka ra lo, sihmanhsehlaw atu i a ka raltu innchungkhar he doh awkah ka ra; cun Pathian nih i khulranh tuah tiin nawl a ka pek. Ka sin i a ummi Pathian doh cu ngol tuah, zeicahtiah an hrawh sual lai,’ tiah a ti. 22Asinain Josiah nih hrial cu a duh lo i amah he i doh awkah cun a mui aa hleng. Pathian kaa chungin a chuakmi bia Neko bia cu a ngai lo i Megiddo nelrawn i i tuk awkah khan a kal. 23Cun thalkah thiam hna nih Siangpahrang Josiah kha an kah i siangpahrang nih cun a sinum hna cu, “Ṭhalo tein an ka hliam caah ka kalpi u,” tiah a ti hna. 24Cucaah a sinum hna nih cun rangleng chung khan an chuah i a rangleng pahnihnak in Jerusalem ah an tlunpi. Cun a thi i a pupa hna thlan ah khan an vui. Cun Judah mi dihlak le Jerusalem mi dihlak nih khan Josiah kha an ṭah. 25Jeremiah zong nih ṭah hla a lawh i hlasak thiammi pa vialte le nu vialte nih nihin tiang hin Josiah cu an hla ah an cuanter. Mah hihi Israel mi lakah phunglam ah an ser hna; zohhmanh, Ṭah Hla chungah an i ṭial. 26Josiah tuahsernak a tang rihmi hna, Bawipa phungbia ah aa ṭial ningin a tuahmi tuahsernak ṭha hna le 27a thil tuahmi hna, a hramthawk le a donghnak hna zong, zohhmanh Israel le Judah Siangpahrang hna Cauk chungah an i ṭial.


Chin Lungrualnak Meeting Tuah Ding Cu Chin Cozah Nih A Kham I Dr. Sui Khar Nih Fiang Ko In Chin Cozah Lehnak A Tuah Hna – Chin World News Evening\nFebruary 2, 2020 Salai Van Chin News\nCBC nih Chin Lungrualnak Meeting Auhmi Chin Cozah nih A Kham. Salai Josephbawi| TCP 2020 January 30| Chin miphun lungrualnak zeitin dah hmailei kan kalpi lai timi tlangtar in Chin Baptist Convention (CBC) hruaimi Chin Shalom Mission (CSM) nih avoi (2)nak Mindat tuah ding 2020 January 29 in 31 cu an tuah lai ni January 28 zanlei ah tuahnak nawl kan in pe kho hna lo tiah Chin Ramkulh nih a kham hna tiah kan theih.\nHi kong he pehtlai in Chin Ramkulh Cozah chimrelnak nawlngeitu U Soe Htet nih “ CBC nih tuah dingmi puai caah nawl an kan halmi cu biaknak lei conference a si lai tiah kan rak ruah. Atu cu CNF minung (8) lawng silo in Chin ramkhel party dihlak zong an kai lai an ti caah an kan halmi le an tuahmi aa dan caah tuahnak nawl kan pek hna lo hi a si. CNF tu cu NCA min a thumi an si caah NRPC hnatlaknak tello in an kai kho lo” tiah The Chinland Post ah a chim.\n“Chin Shalom Mission hi CBC nih an thawhmi tangka chungin tuah ding tiah hnatlak in tuahmi a si. Hruaitu pakhat sinak in cunglei meeting ah tha tein ka tlakpi lai. sing 300 in 400 leng dih in kan tuahmi a si. Hi kan tuahmi zong hi Chin Baptist Khrihfabu 907 aa telmi CBC hnatlaknak in kan tuahmi a si. A tu avoihnihnak an kan onh lo zongah a voithumnak tiin kan tuah than thiamthiam lai. Hi kan tuahmi hi Chin lungrualnak, Chin thanchonak le daihnak caah kan dirhmi le kan tuahmi a si. Tuahnak nawl kan hal hna lio zongah zeihmanh hallo in kan tuah lai January 28 zan 9:00pm ah Mindat peng uktu nih nawl kan in onh kho hna lo nan tuah ahcun upadi ningin taza kan in cawi hna lai an ti caah meeting kan tuah than i hi bantuk in kan ngolmi a si.” tiah CBC GS Rev. Dr. Lawha Ling nih an khamnak kong he pehtlai in fianternak an tuah lio January 29 ah a chim.\n“Kawlram Cozah le Ramkulh Cozah he kahngol daih hnatlaknak NCA ningin tih anunnak tiah rikhiahmi dah tilo CNF hi khoika paoh ah kan kal kho, mizapi he zong kan itong kho. Hi bantuk CBC nih tuah dingmi tonnak zongah CNF an itelh caah NRPC nawl a herh hmasa, nawl an kan onhlo ahcun kan in onh hna lo timi ca in a rat ding a si. Zei ruangah nan kan kham timi afiangmi um lo in kan in onh hna lo hi cu thil dik a si lo. Hi bantuk a biapi taktakmi meeting CBC nih tuahmi hi aho dah a kai lai ti zong an thanh cang hna. Cuaah a tlaibik ni (3) tal ahcun nan tuah kho lo an ti ding a si. Cozah pakhat a simi Chin Cozah nih Chin ram dirhmun zong a thei awk a si. Zarhkhat tuan zongin thawngthanh cia ding a si. Hi bantuk in mipi hi kan sersat hna hlah seh” tiah Dr. Sui Khar nih thawngfianhnak an tuah lio biachimnak ah a chim.\nKhrihfabu chungtel 907 a ngeimi le Chin Baptist vialte fonhnak bu Chin Baptist Convention nih Chin miphun hmailei zeitin dah lungrualnak le lung ihmuhnak kan ngei khawh lai tiah CBC hnatlaknak in Chin Shalom Mission cu a voikhatnak Chin lungrualnak meeting cu 2019 January 17 in 19 tiang Falam ah an rak tuah bal cang. Credit: The Chinland Post


Dr. Sasa: Ralkap nih 'ram rawitu' an ka ti cu kai uang tuk - THE CHIN EXPRESS\nDr. Sasa: Ralkap nih ‘ram rawitu’ an ka ti cu kai uang tuk\nDr. Sasa nih, “Uknak firtu ralkap nih ‘ram rawitu’ tiin taza an ka cuaimi cu kai uang tuk,” tiah cathanh a chuah.\n“Aruang cu, uknak firtu ka rawi hna ahcun Myanmar mipi ka dirpi hna, an luatnak, federal democracy le an covo an co khawhnak dingah ka nunnak ka pek lai tinak asi,” ati.\n“Tuni ah ram rawitu aa ka timi ralkap bawi pawl nih hin ka mi hna an hremmi hna, hlawh pek loin hramhram in rian an ṭuantermi hna, an tlerhmi hna, an tlaihhremmi hna le an thahmi hna cu ka ngakchiat tein ka hmuh peng. Mah ralkap bawi pawl hi hriamnam ngei lo rammi pawl zalam cungah thah dingin nawl a chuahtu an si.\n“Phungninglo in uknak a firtu ralkap nih hin liamcia kum 70 chung Chin, Rakhine, Mon, Shan, Kayah, Karen, Kachin, tbk tlangmi pawl tuksapur taktak in an thahnawn peng hna. Kum 1988 ah, buai lo tein sandahpiahmi siangngakchia a zaza an rak thah hna. 1997 ah, hriamnam ngeilo rammi an rak thah hna. 2007 ah, Buddhist phungki pawl an tukvelh hna i an thahnawn hna. 2017 ah, Rohingya miphun an cihmih dingin nawl an chuah. Kan ram nih ramdang uknak in luatnak kan hmuh thokin, rammi vengtu ding a simi ralkap nih hin rammi a kan thahnawn i a kan temhtuar ter peng.\n“Mah ralkap bawi pawl hi ni fatin ram a rawi pengmi an si. An duhmi paoh an i lak. Mipi an covo an pe hna lo, an hmai a dirmi paoh an nawn dih hna.\n“Mah ralkap bawi pawl hi an tuhmi theipar kan zunter hna hlan lo kan i din lai lo.\n“Ram rawitu tiin taza an ka cuaimi hi, uknak firtu ralkap nih kan tei kho ti lo ti an i hngalh i vansan tuah awk hngalh lo ah an tuahmi asi.\n“Federal democracy nih teinak a hmuh lai.\n“Luatnak nih teinak a hmuh lai.\n“Dinnak nih a tei lai,” ati.\nAtangah Mirangca in tling tein rel khawh asi.


Australia Auhnak Leiah Chin Mi Caah Thawnpang Tha Tak Tak – Salai Kawltu\nAustralia Auhnak Leiah Chin Mi Caah Thawnpang Tha Tak Tak\nAustralia Nih Chinmi Auhnak A Ngol Lo\nAustralia Sponsored Visa In Mi Auhnak Thawngpang Thar – Sang HreAustralia um mi na si i na unau sponsored (202) visa in auh na duh maw? Rianrang takin auh khawhnak lam Cozah nih an ser.\nRegional Areas (Khuate lei) khua a sa i rian a tuanmi nan si lai. Atawinak cun, Adelaide, Brisbine, Melbourne, Perth le Sydney, tbk. in ai hlatnak ah rian a tuan mi cu Cozah nih an application ah usa pek bikmiah a chiah cang lai caah tuan ah an phak lawng si loin zei paoh te ah usa pek an si cang lai.\nNupi/va auh a duhmi na si zongah khuate lei i a ummi na si ahcun mah Usa Pek Bikmi chungah na lut cang lai.\nAhlan ahcun UNHCR lawng in 202 Visa auh zong hi an rak duh deuh. Asinain, atu ahcun Adelaide le Melbourne, tbk. a hlatnak ah rian na tuannak thawng in Delhi lei in siseh, Malaysia lei in siseh UNHCR card ngei lo zong, CRC Card, tbk. in na unau/chungkhat pawl kha fawi tein auh khawh an si cang.\nMelbourne le Adelaide i ummi ca ahcun a hlan bantuk te khan a si peng rih ko lai.\nMah hi kan miphun ca’h thawngpang ṭha taktak a si.\nMah hi rak share thluahmah cio uh!\nCaṭialtu: Sang Hre [Australia]\nTheihternak: Caṭialtu Sang Hre nih fiang tein a ṭial cang bangin mah thawngpang hi mikip caah asi lo, chuahpi unau le nuva, pafa, nufa (immidiate family) ca lawngah asi. Australia ah chuahpi chungkhar a ngei lomi zapi caah cun voi dang tawn bantuk asi ko, mi vanṭha taktak lawng an kal kho.\nLaknak The chin Express ( Viber group ah an rak thlah chin i an ttial ning te in ka van tar.\nPrevious Post:Van Hlei Sung Nih Mizo Hla A Saknak (Full Video)\nNext Post:Hibantuk Nga Na Tlaih Bak Ahcun Na Rum Colh Lai, A Man A Fak Taktak


ZINGHMUH NEWS – Page 3 – DAVID SUN\nKum 19 Siahngakchianu Cu An Cawnpiaktu Tlaihhrem A Puh Caah A Nung Buin An Khangh\nHOME WORLD April 18, 2019 205\nNusrat Jahan Rafi kum 19 mi nu nih an sianginn cawnpiaktu lu cem (head teacher) cu thlaihhrem a puh caah misual pawl nih April thla ni 10 ah khan Bangladesh khuapi Dhaka sianginn an kai nak Femi town inncung ah zinan an tawih i a nung buin an khangh. Mah […]\nNew York St Patrick Cathedral Biakinn Khang A Timh Caah Palik Pawl Nih An Tlaih\nHOME WORLD April 18, 2019 80\nFrance ram i Norte Dame biakinn ngan tuk mi a kangh hnu a ni thum hnu bak ah pa pakhat cu New York khuapi i St Patrick Cathedral biakinn chung mipi hmai bak ah ah gas bur leh meittek he luh caah palik a rannak in an tlaih cawlh. New […]\nPortugal Ram Bus Accident Nak Ah A Tlawm Cem Minung 29 An Thi\nHOME WORLD April 18, 2019 58\nLocal media report ning ah cun Portugal ram Madeira Island bus accident nak ah a tlawm cem minung 29 an thi tiah an report, mah bus ah hin minung 57 an i cit lam kawi nak ah hin bus mawngtu nih hin a control kho ti lo caah lam in […]\nDisney Nih France Ram I Biakinn Kangmi Notre Dame Sak Tthan Nak Caah $5 Million Bak A Pek Hna\nHOME WORLD April 18, 2019 92\nFrance ram i Norte Dame biakiinn cungah chiatnak a thlen hnu ah Disney (DIS) nih kum 850 leng um cang mi France ram Norte Dame biakinn sak tthan nak caah $5 million bak a pek hna (donate) tiah an company nih cawn ni thumni ah khan a chim. “France ram […]\nA Fapa Ruangah A Darling Hlun Pa Cu Mizapi Hmaiah A Phomh Chih\nHOME WORLD April 18, 2019 95\nParis Beaumont timi nu nih nih a darling hlun pa nih cu a amah chuahni (Birthday) ah a fapa hmuh a sianh lo caah mizapi hmaiah Andrew Kendall timi pa cu lampi bak ah a hnuh chi hi a velh tiah theih a si. Kum 24 minu nih a darling […]\nA Nun Bu Bak In A Tlangval Pa Nih A Phum Diam\nHOME WORLD April 17, 2019 243\nDuhnak kan timi hi vawlei cung minung vial te hna nih kan tlaih chan tukmi si ko nain a caan ah cun cu duhnak kan timi nih cun thil ttih nung hna a rak chuah ter tawn ve. Stacey Gwilliam timi kum 34 nu cu a tlangval pa Keith Hughes […]\nPeru Ram President Hlun Alan Garcia Nih Amah Leh Amah A Lu Ah Meithal He Aa Kah\nHOME WORLD April 17, 2019 119\nPeru President hlun a si mi Alan Garcia cu palik pawl nih tangka laundering ruangah amah tlai dingin a inn ka an phanh tikah amah leh amah cu meital he aa kah i a nunnak a liam. Kum 69 a si mi President hlun Alan Garcia cu tangka laundering (money […]\nPathein Nithawng He Hmaan Aa Thlaak Ruangah Model Thin Thin Soisel A Tong Ngai\nCELEBRITY HOME April 17, 2019 185\nKawl phungthluk ah ‘ထန္းသီးေႂကြခိုက္ က်ီးနင္းခိုက္’ (tthan thei ttilh lio le langaak aa fut lio) tiah a um bantuk in kan kawlram model hna lak ah min chiatnak le vanchiat nak lei in a min thang ngai vemi model Thin Thin zong cu an mah kawl kumthar titoih puai ah nuam […]\nKum 12 Nute Cu Nehsawhnak Leh Hrocernak (Bully) A Tong Caah Amah Leh Amah Aa That\nHOME WORLD April 16, 2019 92\nKum 12 hngakchia nute cu sianginn a kainak i a nehsawh tu hna nih online ah a ke ah “RIP” timi an ttial mi cu an thlah (post) ruangah amah leh amah hri he aa thlai i a nunnak a liam. Hngakchianute min hi Jessica Scatterson a si i a […]\nSaram Chiahnak Zoo Ah Mirummi Nih Giraffe Cu Rawl Ei Ding Ah Tangka Note A Pek\nHOME WORLD April 16, 2019 74\nChina ram i saram chiahnak zoo tlawng tu China pa nih Giraffe hna cu rawl ei awk ah tangka tam tak tak cu Giraffe umnak ah a hlonh hna. China ram, Yunnan Wildlife cawngtu (keeper) nih zinglei ah khan Giraffe hna umnak ah bank tangka note tam tak tak a […]\n< 1 2 3 4 5 … 399 >


A Serh Ah Zunbunh Ai Bunh I Ai Bunh Sual Ruang Ah Thilaw Nunglaw In A Um – Thechinlungnews\nA Serh Ah Zunbunh Ai Bunh I Ai Bunh Sual Ruang Ah Thilaw Nunglaw In A Um\nPosted By: lian lian January 5, 2021\nKumthar ni January 1, 2021 ah Malaysia, Alor Setar khuapi i a um mi patung pakhat cu manhla ngai in siizung ah ava tlli. Sultanah Bahiyah Hospital (HSB) ah ava lut i a serh ah zunbung a tang tiah a chimh hna. zunbung cu pakhat asiloh pahnih bak a rak but i a buai tuk hringhran.\nZeiruang ah dah ai bunh timi cu theihkhawh a si loh . A um har tuk ruang ah maw a si hnga. Sibawi pawl thiam nak nih a tlinh loh. An phongh khawh ti lo ruang ah Fire and Rescue team pawl an kawh hna, Emergency in an kawh hna ruangah minute 5 ah an va phan colh ve.\nAlor Setar Fire and Rescue pawl nih an buaipi colh i minute 30 chung an rau, phoihkhawh a si lo ruang ah fimkhur tein zungbunh cu an ah piak.Tluangtein an at-tan i hliamhma cu a tuar loh, pa kum 38 mi a si i nupi nei lio mi a si.\nThe Alor Setar Fire Department pawl nih “Special Service kan nei, zahmawh i zunbunh tangmi kan ah piak. 2021 kum i buainak kan ton hmasa bik mi a si. Sizung nih an ka kawh i, zungbunh bak kan ah ko. Unau pawl fimkhur uh law” tiin a hmanthlak he a facebook cahmai ah a langh ter. (WOB)\nBe the first to comment on "A Serh Ah Zunbunh Ai Bunh I Ai Bunh Sual Ruang Ah Thilaw Nunglaw In A Um"


Zualko: Tuzan Somu Accident Ah Afa Nausen A Pom Lio Mi Cu Hringtu A Nu Nih Mual A Liam Tak – Chuncha News\nZUALKO: Apoi hringhran ko mu. Zeitluk in dah tuar a har lai mu. Chungtling tein dam tein khua kan phan lai tiah an i ruah lio pi hi bantuk vanchiatnak an cungah a tlung hi cu ngaihchiat ngaingai a si ee. Mah i hringtu an nu bik asi mi cu a hliam mi tuar zo lo in a nunnak a liam tiah thawng kan theih labang cu ngaih a chia kho taktak khi a si.\nTuzan suimilam 7:00 Pm hrawng i Lianpui Sumo Accident ah a tel mi Maliani Fa 2 ngei cu tunai teah khan Dlilkawn khuaah a hliam tuar khawh ti loin a nunnak a liam. Maliani hi an pa le an fa le 2 hna he atu accident ahhin an chungkhar in an I tl tiah theih a si. Ngaih a chiat ngai mi pakhat cu a fa hniang hi nausen a si lio mi a pom lio a thih tak e tiah theih asi. Zangfah ngaingai a si. Bawipa nih tantakmi an zapi cungah hnemh hram ko hna seh. Atang hi an cangsual lio i thawng Mizo cain a kan thanhmi kan rak langter chih.\nLianpui Sumo Accident: Zanin Dar 7:00 pm vel khan Lianpui Sumo, Khuangleng dai-ah a Accident a. Hriattheih chin ah chuang naupang nen mi 13 an awm a. Midang zawng an hmu tawh a, naupang 2 an la hmuh lo a, zawn mek an ni. Thi an awm hriat a la ni lova, hliam an awm nual bawk\nSumo Accident Thu Hnuhnung, Lianpui Sumo Zanin tlai a Chesual ah mi 15 an chuang a, Lianpui 13 leh Sesih nu 2 , a n chuan dan, a front seat ah nu 1 naupawm leh mipa a fapa pawm mi 4 an thu a, a lai seat ah nu 3 naupawm vek an vaiin ,mi 6, an chuang a, ahnung seatah puitling 4 leh naupang 1 an vaiin mi 5 an thu a, a hmung bera thu naupang Sangsangi hi kum 5-7 inkar vela upa anih hmel a, a ni hi biak theih loh aniin Champhaiah phurh phei nghal ani a, mi dang zawng chu an biak theih a, an nat dan erawh chiang tak a la hriat theih ani rih lo. An chetsual chhan pawh hi hriat chian theih ala ni rih lova, an chetsualna lai erawh chu kawng ngil lai a tlanliam anih hmel a, 300mt vel an lum a, a tawp thlengin an lum vek nia thu dawn ani. Source Whats app


Ti Paamnak In Mual A Kan Liam Taakmi Pu Ceu Mang A Chungkhar Nih Mipi Sinah Lunglawmhnak Bia An Chim – Chin World News Evening\nDear Upat Awk Atlakmi Malay Um Laimi Dawtu Vialte Hna, Khampat Khuami, Malaysia um, Pu Ceu Mang (Kum 49) nih mual aliam taakmi hna chungkhar leiin nan sin ah kan lunglomhnak bia chim kan duh ko.\nAtu bantukin ruahlo piin kan dawtmi kan fapa asimi, cun kan unau zong asimi le kanpa, kanpu asimi Pu Ceu Mang cu March 7, 2020 ah ruahlo piin Malaysia i a umnak Makota Cheras ah a hawile he tiva an kalnak ah ‘Ti’ in a paam ee, ti thawng kan theih thok in, a taantaakmi adawtmi chungkhar vialte hna cu, awklokchong vansangau in le lungrethei ngeihchia ngaiin ttah ai hram lawng kan rianh ko lio ah, Khrih le miphun ah thisa khat le Laihri tlai asimi, Malaysia ummi nulepa, ulenau, hawikom hna le khuami vialte hna nih ‘Ti’ in a paam thokin aruak charhlawm khawhnak tiangin siseh, atu i aruak fim hlawmnak vialte tiang zongah siseh, zaanghlei chuah cio in thadi le zaangbaa taktakin re nan kan theih piaknak cungah le nan kan fimtawlnak le alam kip in nan kan zohkhenhnak le bomhnak vialte cungah upat hmaizahnak zong kan in pek hna i nan cungah kan i lawm tuk hringhran.\nLunglomhnak cu i hrawmtik ah akarh i, ngaihchiatnak cu i hrawm tik ah a zor anti bantukin, nihin ni i kan thiltonmi cung i kan ngeihchiatnak nan kan hrawmpinak le nan kan dawtnak vialte nih hin kan ngeihchiatnak vialte zong a zor ter ko. Kan nih chungkhar nih nan thinlung in siseh, nan taksa in siseh, nan retheihnak vialte le dawtnak vialte hi kan in cham kho hrim hna lailo, sihmanhsehlaw thluachuahnak angeitu kan biakmi kan Pathian tu nih thluachuahnak aletsawmza tu in inpe hna sehlaw, in chamchin ko hna seh ti hi kan thlacamnak asi. Credit: James Pa\nNan cungah kan i lawmtuk ti buin\n||Note: Acunglei cabia hi naite March 7,2020 ah mual a kan liam taakmi Pu Ceu Mang a chungkhar lei nih ngaihchiatnak a hrawmtu hna mipi dihlak cungah lunglawmhnak bia an chimmi a si. Taantaakmi chungkhar Bawipa nih a ngaihchiatnak hnem ko hna seh!||


Kan Kawlram Cu A Buai Taktak Misual Tiah Ruah Mi Nih KBZ Bank An Luh Hnawh - Chin Eleven News\nDamiah nih Kyaukme KBZ Bank an luhhnawh; Shan ramkulh Chaklei, Kyaukme khua, market pawng ah a um mi KBZ Bank cu nihin, September 3, zaanlei suimilaam 2:00 fai hrawng ah damiah nih an luhhnawh tiah theih a si.\nKBZ Bank damiah nih an luhhnawh mi kong cu uknak chuttu Council naihniam Kyaukme khuami pakhat nih, a dik ko tiah a fehter.\n“Zaanlei suimilaam 2:00 hrawng ah a si. Motor raang a hme mi chung ah pakhat nih a hngah i, a dang pakhat nih meithal a tawi mi he a luhhnawh hna ti in kan theih,” tiah a chim.\nAtu cu, cuka bank ah Council ralkap le palek an phan i, damiah nih tangka zeizat dah an i kalpi ti fiang in theih a si rih lo.Ref: Mizzima


Amah atlaihrem hmu ah atta pa ahngawng ah thi dengmang in adittu pa sinah Phu Ahlam/ lehrulh a chamtu nu. – Thechinlungnews\nAmah atlaihrem hmu ah atta pa ahngawng ah thi dengmang in adittu pa sinah Phu Ahlam/ lehrulh a chamtu nu.\nTuzarh Friday ningani ahkhan US, Alabama hi khua a sami nu Brittany Smith kum 32 nu nih amah a tlaihrem i, K tta pa a hngawng ah dih i thawchuah kho lo deng mang in a tuahtu pa cu a thah caah lainawng case in sual phawt a si i kum 20 chung thawng ding bia an khiah Piak. nain thla sarih hnu lawng ah Jackson County Jail an chiah te lai.\nBrittany Smith nih ai phuan ning ahcun A liam cia mi 2018 january 16 ahkhan Todd Smith hehin zeihmanh relationship pehtlainak kan ngei lo nain ka duh lo buin a ka tlaihhrem i, midang na chim hna ahcun na nunnak kan lak lai tiah a ka ti rih, ka ttihnak ka um tuning cu ka taa nih aka hmuh i, zei dah na tawn tiah a kahal lengmang i, ka tta cu ka sining ka chim i, cu hnu ah ka tapa nih a theih tikah Todd Smith cu hmaitonh in bia a chalh tthan i, ka sual ti a theih ko buin ka tta cu ahngawng in a dih rih i thi deng mang in a tuah rih tiah a chim.\nTodd Smith nih ka ta cu a hngawng in a dih i, nan chungkhar dihlak in kan thah dih hla lai tiah atlerh ri iah nan chungkhar dihlak in kan thah dih hla lai tiah atlerh lio ah a celh ti lo caah thinlung kekuai in ka khat i, Phuhlam le lehrulh ka cham mi a si,Todd Smith cu keimah nih meithal in ka kah mi asi tiah court hmai ah ai phuang hi a si. hringtu a nu nih mitthli he ka fanu nihhin hi bantuk thli tawnding in a phu lo mi asi, a ngeichiat lungkuainak a chim ve.Fox News.\nBe the first to comment on "Amah atlaihrem hmu ah atta pa ahngawng ah thi dengmang in adittu pa sinah Phu Ahlam/ lehrulh a chamtu nu."


Dr Sasa Nih US Cozah A Nawlpatnak Thawngin Hriamnam Tampi KNU Sakhan A Phan Cang – Onlinenungak\nDr Sasa Nih US Cozah A Nawlpatnak Thawngin Hriamnam Tampi KNU Sakhan A Phan Cang\nTlangcung hriamtlai phu hna lak ah KNU, KIA, RCSS,TNLA,ZRA (ချင်း) KaYan ralkap pawl hna nih cun kawl ralkap pawl nih mipi cungah an tuah ning bantuk tein kan nih hriamtlai hna zong nih an cungah kan tuah ve lai.mi pakhat an thah i mei in an hrem a si ah cun mei alh in kan hrem ve hna lai tiah an chim.KNU le KIA hna nih cun Myanmar terrorist ralhrang pawl cu an sakhan pakhat hnu pakhat in lak khawh kan i zuam peng cang lai.\nKNU nih cun Kawlram pumpi chungah ikahdohnak zong chuak sehlaw kan nih cu 95% tluk in timhcia kan si cang.Karen ram mipi hna ca lawngah a dir mi le rian t’uan mi kan si loh. Kawlram chungum mipi vialte hna humhim tu dingah vawlei pi nih mawhphurh nak a kan pek cang caah March 13.2021 ah KNU acting vice president nih thanhnak a tuah cang mi kha a si tiah a chim.\nKNU nih cun Myanmar Terrorist ralkap hna lak in mi tampi hna cu kan mah sin ah luh in CDM an tuah pin ah mi tampi hna nih kan mah sin ah vun rat kha an i tim.kawlram mipi hna cungah an tuah ser ning paoh in kan nih hna nih cun lehrulh dingah timhcia kan si,mipi lei ah zei tik paoh ah kan um dir zungzal lai tiah a chim.a tangah Mizo ca in kan rak chiah mi hi palh sual lai phan ah let lo in a ning tein copy paste vun tuah mi a si.\nDr. sasa’an US sorkar hnenah dilna a theh luh angin Myanmar a piang US a sipai tang mek leh chawlhsan tawh mi 20000 vel chuan indo na a thlen huna Myanmar ram tan an inpeih tawh thu an sawi bawk.US sipai camp Thailand a nghah ah hian Ralthuam leh ration then khat a rawn thleng tawh a chung ralthuam tha tak tak te chu KNU camp ah dah a nih thu hriat a ni.\nKNU တပ်မဟာ(8) te chu khawpui hmun hrang hrangah an inzar pharh tur thu an sawi bawk.(ဧရာဝတီ တိုင်း)Thailand in refugee a pawm avangin Kayin state chhunga ralmuang lo tak tak khaw then khat chu Thailand lam pan’in an chhuak mek a ni.Mahse an zinkawng hi thil awlsam tak a ni lo a Myanmar terrorist te chuan hmun tinah an lo chang mek a ni. Pawisawi lo chhungkaw tam tak te Thailand an thlen theih nan i tawngtaipui mawlh mawlh ang u. Laknak:Siama Ralte